ТОМОРҚА – ОИЛА ФАЙЗИ » "Жиззах овози" газетаси расмий сайти\nТОМОРҚА – ОИЛА ФАЙЗИ\nОдатда биз табиатнинг оддий инъоми деб қабул қиладиганларимиз кўплаб мевалар, дуккакли ўсимликларнинг шифобахт хусусиятлари, уларнинг қанчалик даромадга кон эканлиги билан қизиқавермаймиз. Қизиққанимизда эса… Очиғи, ўзимиз ҳам ҳайратга тушамиз. Оддийгина иссиқхона қуриш ва у ерда хонадонимиз учун керакли бўлган маҳсулотлар етиштиришни олиб кўрайлик. Унинг биз билмаган қанчалик хусусиятлари мавжуд. Экиб, кўпайтириш эса катта даромад, соғлик-саломатлик манбаи эканлигини унчалик ҳам тасаввур қилавермаймиз. Билганимиз кўплаб юртдошларимизнинг томорқада етиштираётган маҳсулотларидан олаётган даромадларига қизиқамиз ва ҳавасимиз келади. Бугун эса бу ҳавасларни рўёбга чиқариш сиз билан бизнинг ўз қўлимизда.\nБир сотихлик иссиқхона қуриш учун узунлиги 18-20 метр, эни 6 метр бўлган майдон танланиши маъқул. Бунинг учун тупроқ 20 сантиметр чуқурликда ковлангач, шу ернинг ўзидан эни 30-35 сантиметр, бўйи 45-50 сантиметр бўлган пойдевор кўтарилади. Шундан сўнг икки ён томонга 2,8 ёки 3 метр баландликда 8 тадан устун ўрнатилади. Устунларнинг ҳар иккитаси оралиҚида баландлиги 80 сантиметр, эни эса 40 сантиметрликдаги шамоллатгич (туйнук) қолдирилиб, пишиқ ғишт ёки пахса девор билан бекитилгач, сувоқ қилиб ташланади. Иссиқхонани ёпиш учун устунлар устига кенглиги 5-8 сантиметрликдаги металл узунасига пайвандланади. Бу икки томонлама қўйилганда 1 сотих ерга 36 метр металл кетади, дегани.\nБир қаватли полиэтилен плёнка билан қопланган, бир сотихлик иситиладиган иссиқхона тиклаш учун (металл, симлар, таянч устунлари, бетон қоришмалари, пайвандлаш, тупроқ ишлари) кетадиган сарф-харажат 450-500 минг сўмдан ошмайди. Бунга полиэтилен плёнка, транспорт, иситиш, дорилаш харажатлари қўшилса, иссиқхонанинг жами нархи 700-750 минг сўмга боради.\nИссиқхонада шу кунларда помидор кўчати етиштиришда маҳаллий Ситора, ТМК-2, Авицена, Шарқ юлдузи, Дўстлик, Севара, Шафақ, Сурхон-142, Заковат, Нурафшон Ф1 навларини экиш тавсия этилиб, бир сотих майдонга етарли миқдорда кўчат тайёрлаш учун 350-400 гр. Уруғ сарфланади. 1 кг помидор уруғининг ўртача нархи 100 минг сўмни ташкил қилади.\nПомидор уруғлари "Мева ва сабзавот экинлари ва картошкачилик" ИТИ ва "ўзмевасабзавотуруғсаноати" уюшмасида ташкил этилган агрофирмалар орқали етказиб берилаяпти.\n1 сотих ердан 80-100 мингта кўчат олинса, очиқ ерда сотиш даврида 1 дона помидор кўчатининг нархи 80-100 сўм бўлганда, жами даромад кўчат олинса, 8 миллион сўмни ташкил қилади. Жами харажатлар-иссиқхонани қуриш, уруғлик, иситиш ва бошқа харажатлар 2,5 миллион сўмни ташкил қилса, соф фойда 5,5 миллион сўмни ташкил этиши мумкин.\nЭкиш учун тавсия этиладиган навлар: Орзу ва Янтарь. Экиладиган кашнич уруғи тоза, юқори унувчан, касалликлардан ҳоли бўлиши зарур. Уруғлар бошқа ўсимликлар уруғлари ва аралашмаларидан тозаланади.\nЕрни тайёрлаш. Дала ўтмишдош экин қолдиқлари ва бегона ўтлардан сифатли қилиб тозаланади. 1 сотихга 150-200 кг (10 сотихга 1,5-2 тонна) чириган гўнг солинади. Ўсимлик қисқа муддатда етилишини инобатга олиб гўнг солиш билан бирга 1 сотих майдонга 1 килограмм азотли, 1 килограмм фосфорли, 0,5 килограмм калийли ўғит солиш талаб этилади. Ер 20-25 сантиметр чуқурликда юмшатилади, йирик кесаклар майдаланади, яхшилаб текисланади, суғориш эгатлари (пол) олинади.\nЭкиш муддати ва схемаси. Эртаги кашнич уруғи 10-15 февралда, ўртагиси 15 апрелда, ёзгиси 15 июнда, ке-йингилари 15 августда, 15 октябрда ва тўқсонбости қилиб 25 ноябрдан 10 декабргача полларга қалин қилиб сепилади. Бир сотихга 100-120 грамм (10 сотихга 1-1,2 килограмм) уруғ сарфланади. Уруғлар лентасимон усулда 2-3 қатор қилиб ёки сочма усулда сепилади. Уруғ сепилгандан кейин хаскаш билан тупроққа аралаштирилиб устидан майда чириган гўнг сепилади.\nЕрда нам етарли бўлса уруғ 5-10 кунда униб чиқади. Асосий парвариш 1-2 марта ўташ, қалин ерларини бироз яганалаш ва 3-4 кунда суғоришдан иборат.\nКашнич касалликларга анча чидамли, салқинсевар ўсимлик ҳисобланади. Шунинг учун уруғ униб чиққан кундан бошлаб 40-50 кунда истеъмолбоп бўлади. Аҳоли кашнични янги узилган барра ҳолида ва қуритиб қишда ҳам ишлатади. Бу кўкат йил бўйи истеъмол қилинади. Унинг барра баргларини 2-3 марта ўриб олиш мумкин. Бунда 1-1,5 сантиметр танаси қолдирилади, тегишли шароит яратилганда барги яна ўсиб чиқаверади. Вақтида ўриб олинмаса, уруғ поя ҳосил қилиб, истеъмолга ярамай қолади.\nЭкиш учун тавсия этиладиган навлар: Марғилон-330, Пикантный, Уч-қун, Тилларанг, Мумтоз, Саид. Экиладиган аччиқ қалампир кўчатлари 40-45 кунлик, 8-10 баргли, пояси ва илдизлари дуркун ривожланган, барглари тўқ яшил тусда, соғлом бўлиши лозим.\nАччиқ қалампир кўчатлари вилоятимизда мартнинг учинчи ўн кунлигида 70х20 сантиметр тизимида, ер ости сувлари яқин бўлган ерларда 90х20 сантиметр тизимида экилади. 1 сотих майдонга экиш схемасига қараб 555-714 та кўчат сарфланади.\nЭкилган ўсимликларга биринчи ишлов бериш кўчатлар тутиб олгач, яъни экилганидан 10-12 кундан кейин бошланади. Бунда эгат ичи, пушта ва қатордаги кўчатлар орасининг тупроғи юмшатилади. Биринчи парваришлашдан 12-15 кун ўтгач, иккинчи сув берилади. Тупроқ етилгач, яна бир бора чопиқ қилинади. Бунда ер бегона ўтлардан тозаланади, юмшатилади, тупроқ помидор кўчатининг атрофига босилади. Аччиқ қалампир ўсимлиги яхши ривожланиб, мўл ҳосил бериши учун унинг илдизи жойлашган қатлам ҳаво билан таъминланган бўлиши керак. Бунинг учун сув эгат оралатиб қўйилгани маъқул.\nАччиқ қалампир етиштиришда 1 сотих майдонга 7,6 килограмм сульфат аммоний, 2,6 килограмм аммофос, 1,6 килограмм калий хлор берилади.\nАччиқ қалампир сувга талабчан ўсимлик бўлиб, сизот суви чуқур жойлашган ерларда ўсув даври мобайнида суғоришда ҳар гал 1 сотихга 5-6 м3 ҳисобидан 14-16, сизот суви юза ўтлоқ ва ўтлоқ-ботқоқ тупроқли ерларда 10-12 марта суғорилади. Сизот суви чуқур жойлашган ерларда ҳосил етилгунча ҳар 10-14 кунда суғорилади. Куз бошлангандан кейин экин камроқ суғорилади. Аччиқ қалампир ҳаддан ортиқ суғорилганда ундаги аччиқлик хусусияти пасайиб кетиши мумкин.\nўсимликнинг асосий зараркунандалари - шира, каналар, оққанотга қарши 10 сотих майдонга Моспилан 20 фоизли кукун (25-30 грамм) қўлланилади. Касалликлардан - Меваларнинг учидан чириши, бактериал қора доғ, сўлишга қарши Топаз 10 фоиз эм.к. (15 мл ), Курзат Р н.кук. (200-250 г) ёки 1 фоизли Бордо суюқлигининг 60-70 литр сувга тайёрланган аралашмасини қўллаш мумкин. Бу кимёвий препаратларни мутахассислар назоратида қўллаш зарур.\nАччиқ қалампирни кўклигида ҳам, қизарганида ҳам истеъмол қилиш мумкин. Аччиқ қалампир кўклигида йиғиб олинса, ҳосил миқдори нисбатан кўпроқ бўлади. Совуқ тушиши арафасида аччиқ қалампир пояси мевалар билан биргаликда тупроқдан суғуриб олиниши, қуритилиши ва кейинчалик ишлатилиши мумкин.\nЭкиш учун тавсия этиладиган навлар: Нилуфар, Сахарная, Новас. Экиладиган петрушка уруҚи тоза, юқори унувчан, касалликлардан ҳоли, бутун (синмаган), вазн-дор бўлиши зарур. Уруғлар бошқа ўсимликлар уруғлари ва аралашмаларидан тозаланади.\nПетрушка қисқа муддатда етилишини инобатга олиб гўнг солиш билан бирга 1 сотих майдонга 1 килограмм азотли, 1 килограмм фосфорли, 0,5 килограмм калийли ўғит солиш зарур. Ер 20-25 сантиметр чуқурликда юмшатилади, йирик кесаклар майдаланиб, яхшилаб текисланади ва суғориш эгатлари (пол) олинади.\nЭртаги ҳосил олиш учун петрушка уруғлари кузда ёки эрта баҳорда экилади. Уруғлар эрта баҳорда 15 февралдан 10 мартгача сепилади. Кузда сентябрнинг иккинчи ярми-октябрда очиқ далага лентасимон усулда 2-3 қатор қилиб ёки сочма усулда экилади. Уруғ сарфи 1 сотихга 50-60 грамм. Уруғлар сепилгандан кейин хаскаш билан тупроққа аралаштирилади.\nМайсалар униб чиққандан сўнг 10-12 кун ўтгач 1-марта, 2-3 ҳафта ўтгач 2-марта ягана қилинади. Бунда ўсимликлар ораси 3-5 сантиметр бўлиши лозим. Ўсимликни парваришлашга - ўташ, қатор ораларини юмшатиш, суғориш ва минерал ўҚитлар билан озиқлантириш ишлари киради.\nПетрушка касалликларга анча чидамли салқинсевар ўсимлик ҳисобланади. Бўйи 15-20 сантиметрга етган петрушка ўсимлиги эрта тонгда - кун нисбатан салқинлигида ўткир ўроқ билан ўриб олинади.\nЭкиш учун тавсия этиладиган навлар: Крупнокачанный ва Кўкшох. Экиладиган салат уруҚи тоза, юқори унувчан, касалликлардан ҳоли, бутун бўлиши зарур. Уруғлар бошқа ўсимликлар уруғлари ва аралашмаларидан тозаланади. Уруғлик экиш олдидан илиқ сувда 3-4 соат ивитиб қўйилади.\nУруғ сепиладиган майдонлар ўтмишдош экин қолдиқлари ва бегона ўтлардан сифатли қилиб тозаланади. 1 сотих ерга 150-200 килограмм (10 сотихга 1,5-2 тонна) чириган гўнг солинади. Тупроқ 20-25 сантиметр чуқурликда юмшатилади. Йирик кесаклар майдаланиб, яхшилаб текисланади ва суғориш эгатлари олинади.\nБаргли ва бош ўрайдиган салатлар уруғи очиқ далага эрта баҳорда - февраль охири-март ойининг бошида ва кузда - сентябрнинг иккинчи ярми-октябрда полларга ёки лентасимон усулда 2-3 қатор қилиб экилади. Ленталар ораси 45-60 сантиметр, лентадаги қаторлар ораси 15 сантиметр бўлади. Бир сотихга баргли салат уруғи 40-50 грамм, бошли салатники 30-40 грамм меъёрда экилади. Сепилгандан уруғлар хаскаш билан тупроққа аралаштирилади.\nНиҳоллар униб чиққандан кейин 10-12 кун ўтгач 1-марта, 2-3 ҳафта ўтгач 2-марта ягана қилинади. Бунда барг салат тупларининг орасида 8-10 сантиметр, бошли салатда эса 12-15 сантиметр масофа қолдирилади.\nСалат барги касалликларга анча чидамли, салқинсевар ўсимлик ҳисобланади. Бошли салатнинг ҳосили 45-50 кундан кейин уларнинг етилишига қараб эрта тонгда, баргидан шудринг кўтарилгандан кейин бирин-кетин узиб олинади.


Манбалар: Хоруғдаги «44 комиссия»нинг 10 дан ортиқ аъзоси «сўроққа тутилган ва ҳибсга олинган»\nОлинган маълумотларга кўра, ноябрь ойидаги йиғилишларнинг сўнгги кунида Хоруғда Бадахшондаги вазиятни биргаликда ҳал қилиш мақсадида тузилган «44-комиссия»нинг 10 дан ортиқ аъзоси Тоғли Бадахшонда сўроқ қилинган ва ҳибсга олинган.\n«44-комиссия» таркибига вилоят фуқаролик жамияти фаоллари киритилган.\nТожикистондаги расмий тузилмалар бу ҳақда ҳеч қандай баёнот бермади, бироқ 29 май куни Тоғли Бадахшондаги Озоди радиосининг камида учта манбаси бу хабарни тасдиқлади.\nМанбага кўра, «44 комиссия»нинг ўндан ортиқ аъзоси, жумладан адвокат Фаромуз Иргашев 28 май куни прокуратурага чақирилган ва «чет элдан пул олгани ҳақидаги сўроқдан кейин» тергов изоляторига жойлаштирилган.\nКомиссиянинг 44 нафар аъзосидан бири ўз исмини ошкор қилмаслик шарти билан «тахминан 13 киши ҳибсга олингани, уларнинг баъзилари ноябрь воқеаларини тергов қилувчи гуруҳ аъзолари ва уларга нисбатан иш қўзғатилгани ёки йўқлиги маълум эмас» деди.\nСуҳбатдошимизнинг қўшимча қилишича, аввалроқ Бадахшонлик меҳнат муҳожирлари «44 комиссия» фаолияти ва ноябрь воқеалари адолатли ўрганилишини расман қўллаб-қувватлаган. «Аммо чет эл ташкилотлари ва давлатлари томонидан молиявий ёрдам бўлмади. Фақат Бадахшонлик муҳожирлар ёрдам берди. Одамлар шунчаки адолатга эришмоқчи эдилар ва бу вазифа Комиссия 44 га юкланган эди», — дея қўшимча қилди у. Хавфсизлик нуқтаи назаридан у исмини айтишни истамади.\n«44 комиссия» таркибига асосан Тоғли Бадахшон фаоллари ва фуқаролик жамияти вакиллари киради. Улардан 6 нафари ноябрь ойида Хоруғдаги воқеаларни тергов қилаётган Бош прокуратура ва Ҳарбий прокуратура терговчиларидан иборат гуруҳ аъзоларидир.\n2021 йил 25 ноябрдан бери Тоғли Бадахшонда вазият кескинлашган, ОАВнинг Роштқалъа тумани Тавдем қишлоғида хавфсизлик кучлари томонидан ўтказилган махсус операция чоғида маҳаллий фуқаро Гулбиддин Зиёбеков ўлдирилган. Воқеадан сўнг Хоруғ шаҳрининг марказий майдонига бир неча минггача одам тўпланган. Митинглар тўрт кун давом этди, оқибатда икки киши ҳалок бўлди, 17 киши яраланди. Йиғилганлар талаби Зиёбековнинг ўлимида айбдорларни жавобгарликка тортиш, вилоятнинг янги раҳбари Алишер Мирзонаботни истеъфога чиқариш, Хоруғдан ҳарбийларни олиб чиқиб кетиш ва вилоятда интернет алоқасини тиклаш бўлди.\n«44 комиссия» аъзолари ҳокимият билан асосий музокарачилар ҳисобланади. Уларнинг воситачилиги билан Хоруғдаги тўрт кунлик норозилик намойиши ниҳоясига етди, бироқ ноябрь воқеаларида Гулбиддин Зиёбеков ва яна икки жабрдийданинг ўлдирилиши бўйича тергов ҳали ҳам давом этмоқда.


22 январ 2022, Тошкент вақти: 07:56\n- Биз дабдабага қаршимиз. Бу халқимизни , масалан кам таъминланган оилаларни кўз-кўз қилиб¸ ғашини келтирмасин деябмизда. Ҳамма шунга интиладиган бўлса унда кўп одам хонавайрон бўлиб қолаяпти, дейди Тошкент ҳокимлигининг Ахборот хизмати ходими.\n- Бир қоида бузилишига фалонча жарима деган гап йўқ бизда. Қоидабузарлик қонунларимизда белгилаб қўйилган. Масалан, солиқни яширганлик бўйича шу модда бўйича қўйилади. Бу жаримани тўй қиладиган одам эмас, тўйни ўтказиб берадиган, xизмат кўрсатувчи томон жавобгар бўлади бунга. Ҳозир бизниng мақсадимиз мана шу тўй берувчи ва xизмат кўрсатувчи томон ўртасидаги шартномаларни шаффоф қилишдан иборат. Яъни ҳаммаси очиқ-ойдин бўлиши керак, дейди шаҳар ҳокимлиги сўзчиси.\nОрзу-ҳавас қилиб "тўйни тўйдек ўтказайлик" дегувчилар Ўзбекистон, айниқса пойтахт Тошкентда талайгина.\n- Ҳозир Тошкентда шунақа бойваччалар бор. Улар тўйхона эгасига манови хизмат учун пул¸ манови жарима учун тўланадиган пул¸ деб пулни тўйхона эгасининг қўлига тутқазиб ўзлари хоҳлагандай базмларни ўтказишаяпти. Жарима пули ҳам ҳозир тўй харажатларини ичига кириб кетган, дейди тошкентлик Баҳодир ака.\n- Беш қўл баробар эмас. Ҳозир тўй қиладиган одам қурбига қараб эмас, қўшниси қанақа тўй қилганига қараб тўй қиладиган бўлган. Менимча ҳар ким имкониятига қараб тўй қилиши керак. Дабдаба тўй қилмоқчими, марҳамат налогини тўласин, дейди Шамсиддин ака.


Кутиб олинг, FIFA.uzда яна ОЛИЙ ЛИГА!!! / CHAMPIONAT.asia\nКутиб олинг, FIFA.uzда яна ОЛИЙ ЛИГА!!!\n10 мар 19:35\nКутиб олинг, олий лига ва унинг виртуал футболдаги FIFA.uz лойиҳасининг иккинчи мавсуми!\nИлк мавсумда мухлислар ўртасида жуда катта қизиқишларга сабаб бўлган бу ўйинимизнинг бошланишига саноқли кунлар қолди. Кўплаб фойдаланувчиларнинг талаб ва истакларини инобатга олган ҳолда лойиҳамизда турли қизиқарли хизматларни ташкил этдик.\n1.Қўшимча элементларни сотиб олиш:\nСтадион: Жамоангиз бюджетини 1000дан 1200га оширади.\nМураббий: Жамоадаги трансферларни 2тадан 4тага кўпайтиради\nМенежер: Бир клубдан олинадиган футболчилар сонини 3тадан 4тага оширади\nМатбуот: Дедлайн эълон қилинганидан сўнг турнир жадвалидаги исталган жамоанинг ушбу тур учун қандай таркибни танлаганини кўриш имконини беради.\n2.Ўйинчи сотилгандан сўнг унинг суммаси 100 фоиз ҳисоб-рақамга келиб тушади\n3.Трансферлар сони 6тадан 2тага қисқарди\n4.Фойдаланувчилар учун қулайлик яратиш мақсадида жамоаларнинг ўтган йилги номини сақлаб қолдик. Шундай экан, иштирокчи хоҳласа ўша жамоада ўйинни давом эттириши ёки бўлмаса бошқа янги жамоа тузиши мумкин. Иштирокчи янги жамоа тузган тақдирда аввалги клубининг номи бўш ҳисобланади ва бу номни бошқа иштирокчи ўзиники қилиб олиши мумкин.\nЭнди ҳар турда пул кетказмайсиз. Юқоридаги 4та хизмат турини мавсум учун бир марта ёқиб қўйсангиз кифоя, йил бўйи FIFA.uz ўйнайсиз.\nСовға, совға дейсизми? Совғасиз мусобақа, мусобақами?\nМарт ойи якунига кўра кучли учталикка кирган иштирокчи Ўзбекистон футболи юлдузларининг дастхати туширилган ТЎПга эга бўладилар. Қани кетдик!!!


Янги пойабзал қутисидан чиқадиган гелли пакетдан қандай мақсадда фойдаланса бўлади? - Zamin.uz\n13:10 / 21.07.2021\nЯнги пойабзал қутисидан чиқадиган гелли пакетдан қандай мақсадда фойдаланса бўлади?\nФото: Finders free\nПойабзал қутиси ёки сумка ичидаги кичкина қоғоз пакет ичидаги кремний диоксидли доначалар силикагель деб аталади. Сув ва намликни ўзига тортиш хусусиятига эга бўлгани сабаб оёқ кийим, сумка ва техника қутисига солинадиган силикагелдан қандай мақсадларда фойдаланиш мумкинлиги ҳақида маълумот бериб ўтамиз.\nТелефон ва камера\nТелефонингиз сувга тушиб кетса ёки унга қандайдир ичимлик тўкилиб кетадиган бўлса, тезлик билан ҳаракат қилишингиз керак. Уни ўчириб сим картаси ва флешкасини олинг. Кейин силикагелли пакетчалари бор идишга солинг. Унинг ўрнига гуруч солинган идишдан фойдалансангиз ҳам бўлади. Қоғоз пакетчалар техникадан совуқ ҳавода фойдаланиб кейин иссиқ жойга қайтганда намликни йўқотишга ёрдам бериши мумкин.\nИшлатилганидан кейин тез қуриши ва ўтмас бўлиб қолмаслиги учун фойдалангандан кейин бритвани алоҳида идишга солинг ва унга бир-иккита гелли пакет қўйинг. Шунда узоқ вақт хизмат қилади.\nАсбоб-ускуналар ёки мих қутисига икки пакет силикагель солиб қўйиш, ҳатто улар қандайдир сабаб билан нам бўлган тақирда ҳам, занглашининг олдини олади.\nНамликда қорайиши мумкин бўлган кумуш тақинчоқнинг ёнига силикагелли пакет солиб қўйиш тавсия қилинади. Шунингдек, ушбу маслаҳат кумушдан ишланган идиш товоқ ва бошқа буюмларни сақлашда ҳам иш беради.\nЧойшаб ва сочиқлар\nШкафдан намлик, чойшаб ва сочиқлардан моғор ҳиди анқимаслиги учун полкаларга бир нечта силикагелли пакет қўйиб қўйинг.\nПойабзал ва сумка\nНам ва ҳўл, эрталабгача қуриши керак бўлган сумка ва пойабзал ичига гелли пакет солиб қўйиш яхши самара беради.\nУруғ ва дуккакли маҳсулотлар\nУруғ ва дуккакли маҳсулотларни намликдан ҳимоя қилиш ва сақлаш давомида моғор босишининг олдини олиш учун ҳам юқоридагилар сингари гелли пакетдан фойдаланиш тавсия қилинади.\nАйрим кийим-кечаклардан кейин чамадонга нам ҳид ўтириб қолмаслиги учун ичига силикагелли пакетчаларни солиб қўйинг.\nВитамин ва дори воситалари\nАслида ваннахонада дори ва витаминларни сақлаш умуман нотўғри. Лекин сизга шундай қулай бўладиган бўлса, намлик сабаб вақтидан аввал яроқсиз бўлиб қолмаслиги учун улар сақланадиган идишга гелли пакетчаларни солиб қўйинг.\nҚўшимча тавсия: Силикагелли пакетлардан белгиланганидек фойдаланмайдиган бўлсангиз, ҳаводаги намликни ўзига олмаслиги учун уни герметик ёпиладиган идишда сақланг. Агар намликни ўзига олмаётганини пайқаб қолсангиз, гелли пакетларни 30 дақиқага 100 даража қизиган печга қўйиш тавсия қилинади. “Замин” янгиликларини “Twitter”да кузатиб боринг\n24-07-2021, 19:35, Ҳаёт тарзи\nЯнгиликлар » Жамият » Янги пойабзал қутисидан чиқадиган гелли пакетдан қандай мақсадда фойдаланса бўлади?\nЎзбекистонда букмекерлик ва тотализатор фаолияти ҳали ҳам қонуний эмаслиги маълум қилинди


Эртага Ўзбекистонда ёмғир ёғиши кутилади | Qalampir.uz\nЭртага Ўзбекистонда ёмғир ёғиши кутилади\nБу қизиқ\t26 Май 13:30 12118\nГидрометеорология хизмати маркази эртага, 27 май куни Ўзбекистонда қандай об-ҳаво кузатилиши ҳақида маълумот берди.\nТошкент шаҳрида ҳаво ўзгариб туради, кечаси ва эрталаб ёғингарчилик кутилмайди, кундузи қисқа муддатли ёмғир ёғиши, момақалдироқ бўлиши мумкин. Шарқий шамол йўналишини ўзгартириб, ғарбдан 5-10 м/с тезликда эсади, 15-20 м/с гача кучайиши мумкин. Ҳарорат кечаси 18-20 даража, кундузи 26-28 даража иссиқ бўлади.\nҚорақалпоғистон Республикаси ва Хоразм вилояти ҳаво ўзгариб туради, баъзи жойларда қисқа муддатли ёмғир ёғиши, момақалдироқ бўлиши мумкин. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 18-23 м/с гача кучайиши, айрим жойларда чанг-тўзонлар кузатилиши мумкин. Ҳарорат кечаси 12-17 даража илиқ, кундузи 21-26 даража иссиқ бўлади.\nБухоро ва Навоий вилоятлари ҳаво ўзгариб туради, баъзи жойларда қисқа муддатли ёмғир ёғади, момақалдироқ бўлиши мумкин. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 18-23 м/с гача кучайиши, айрим жойларда чанг-тўзонлар кузатилиши мумкин. Ҳарорат кечаси 15-20 даража илиқ, кундузи 21-26 даража иссиқ бўлади.\nТошкент, Сирдарё, Самарқанд ва Жиззах вилоятлари ҳаво ўзгариб туради, баъзи жойларда қисқа муддатли ёмғир ёғади, момақалдироқ бўлиши мумкин. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 18-23 м/с гача кучайиши, айрим жойларда чанг-тўзонлар кузатилиши мумкин. Ҳарорат кечаси 15-20 даража илиқ, кундузи 23-28 даража иссиқ бўлади.\nҚашқадарё ва Сурхондарё вилояти ҳаво ўзгариб туради, баъзи жойларда қисқа муддатли ёмғир ёғади, момақалдироқ бўлиши мумкин. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 18-23 м/с гача кучайиши, айрим жойларда чанг-тўзонлар кузатилиши мумкин. Ҳарорат кечаси 17-22 даража илиқ, кундузи 29-34 даража иссиқ бўлади.\nАндижон, Наманган ва Фарғона вилоятлари ҳаво ўзгариб туради, баъзи жойларда қисқа муддатли ёмғир ёғади, момақалдироқ бўлиши мумкин. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 18-23 м/с гача кучайиши мумкин. Ҳарорат кечаси 15-20 даража илиқ, кундузи 25-30 даража иссиқ бўлади.\nРеспубликанинг тоғли ҳудудлари ҳаво ўзгариб туради, вақти-вақти билан қисқа муддатли ёмғир ёғади, баъзи жойларда кучли бўлади. Момақалдироқ бўлиши мумкин. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 10-15 даража, кундузи 13-18 даража илиқ бўлади.\n29 Июнь 00:26 72610\n01 Июль 08:15 45493\n29 Июнь 08:19 44965\n30 Июнь 19:06 32192\n29 Июнь 15:09 31069


Минбар 526 21.07.2019 10:20:05\n"Имконияти чекланган одам". Бу сўзларни тинглаб туриб, кўз олдимизда юра олмайдиган, кўзи ожиз ёки бошқа бирор жисмоний нуқсони бўлганлар гавдаланади. Аммо кореяликларнинг фикрича, ҳаётда завқланиб яшай олмаслик ҳақиқий ногиронликдир. 2018 йилги маълумотга кўра, бу ерда 51.3 миллион нафар фуқаронинг 5 фоизи имконияти чекланган фуқаро сифатида рўйхатга олинган.\nЯқин-яқингача кореяликлар орасида ногиронлиги бўлган шахсларга нисбатан салбий қараш мавжуд. бўлган. Илмий манбаларда ёзилишича, Будда эътиқоди таъсирида туғма ногиронлиги бўлган шахсларга нисбатан қадимдан нотўғри фикр шаклланган. Гап шундаки, халқ орасида аввалги ҳаётида оғир гуноҳ қилганлар кейинги ҳаётларида жисмоний нуқсон билан туғилишлари хусусида фикрлар юради. Шунингдек, Конфуций таълимоти инсоннинг хушбичим ва хушрўй бўлишини ёқлайди. Ногирон, туғма нуқсонга эга болалар оиланинг шаънига путур етказади деб ҳисобланган ва аввалари бундай болалар жамиятдан яшириб келинган. Бугун эса қарашлар барҳам топди.\nЖанубий Кореяда имконияти чекланганлар таълими алоҳида назоратга олинган. Ҳар йили ўртача 18 миллиард АҚШ доллари, яъни таълим соҳасига ажратилган маблағнинг 4.7 фоизи ногиронлиги бўлган ёшлар таълимига йўналтирилади. Асосий маблағ ихтисослаштирилган мактабларга сарф қилинади. Имконияти чекланган ҳар бир бола учун ҳукумат ўртача 21 минг АҚШ доллари ажратади.\nЖанубий Корея пойтахти Сеулда ногиронлик аравачасидаги ёки кўзи ожиз инсон ёлғиз ўзи саёҳат қилиши мумкин. Жамоат транспортлари, йўлаклар, биноларда уларнинг эмин-эркин ҳаракатланишлари учун шароит мавжуд. Мамлакатда шаҳарсозликда имконияти чекланганларнинг ҳақ-ҳуқуқларини ҳимоя қилувчи, шароитлар яратувчи нодавлат ташкилотлар кўплаб топилади.\nМисол учун, бинолардаги лифтларда, метро ва поездларда кўзи ожиз инсонлар учун Брайль ёзувида маълумотлар мавжуд. Лифтларда овозли огоҳлантириш тизимлари жорий қилинган.\nШаҳарлар, жамоат жойларида, олий таълим муассасаларида кўзи ожизлар учун махсус йўлакчалар мавжуд. Айрим чорраҳаларда овозли йўл чироқларига гувоҳ бўлдим.\nСуратда: "Имкониятли Корея" нотижорат ташкилоти асосчиси Сеоюн Сеул бўйлаб ёлғиз саёҳат қилмоқда.\nШу билан бирга, жамоат жойларида, хусусан диққатга сазовор жойларда, метро ҳамда вокзалларда ногиронлик аравачасидаги инсонлар учун махсус ҳожатхоналар қурилгани қувонарли.\nШунингдек, узоқ муддатда Жанубий Кореяда истиқомат қилаётган хорижлик имконияти чекланган фуқаролар ҳам кореялик ногиронлиги бўлган шахсларга берилган имтиёз ва имкониятлардан тенг фойдаланиш ҳуқуқига эга. Жумладан. бундай инсонларга моддий ёрдам ҳам кўрсатилади.\nМеҳнат қонунчилиги ...\nЙирик дўконларда, тамаддихоналарда, компания ва корхоналарда, ташкилотларда имконияти чекланган инсонларга тез-тез дуч келасиз. Қонунчиликда барча турдаги иш берувчиларга умумий ишчилар сонидан келиб чиқиб, ногиронлиги бўлган шахслар учун ҳам алоҳида иш ўринлари ташкил қилиниши белгилаб берилган.\nҚонунга кўра, ишчилари сони 50 нафардан ошган компанияларда ишчиларнинг 3.1 фоизи имконияти чекланганлардан иборат бўлиши мажбурий. Бунга бўйсунмаган ташкилотлар жарима тўлашади.\nМамлакат миқёсида 175,935 нафар имконияти чекланган фуқаро муқим иш жойига эга. Ногиронларнинг иш билан бандлик даражаси 2.76 фоизга тенг. 1991 йилда бу кўрсаткич 0.43 фоизни бўлган.\nStarbucks тажрибаси ...\nМисол учун, жаҳонга машҳур Starbucks қаҳвахоналар тармоғи Корея Республикасида имконияти чекланганларни 2007 йилдан бошлаб ишга ёллашни йўлга қўйган. Кореянинг Имконияти чекланганлар бандлиги агентлиги билан ҳамкорликда ҳар йили 50 нафар ногиронлиги бўлган шахс ишга қабул қилинади. Номзодлар иш бошлашдан аввал 5 ҳафталик ўқувларда иштирок этишади. Айни пайтда мазкур компанияда 163 нафар имконияти чекланганлар хизмат қилади. Уларнинг 22 нафари менежер лавозимига кўтарилган.\nФаол иш берувчилар имтиёзга эга ...\nШунингдек, иш берувчилар иш жараёнида юзага келиши мумкин бўлган нотенгликни бартараф қилиш учун имконияти чекланган ходимларни йиллик малака ошириш курсларига жалб қилишлари керак.\nКорея Республикасининг Бандлик ва меҳнат вазирлиги имконияти чекланган фуқароларни қўллаб-қувватлаётган иш берувчиларнинг фаоллигини баҳолаб боради. Мазкур рейтингда юқори бўлган иш берувчилар давлат, маҳаллий ҳокимият ёки давлат ташкилотлари билан тузиладиган молиявий шартномаларни олишда имтиёзларга эга бўлишади. Яъни, ўрни келганда ҳукумат ҳам уларни қўллаб юборади.\nРағбат ва эътироф ...\nСўнгги ўттиз тўққиз йилдан буён Жанубий Кореяда анъанавий "Имконияти чекланган инсонлар куни" тантанали равишда нишонланади. Шу куни мамлакат ривожига ҳисса қўшаётган имконияти чекланган фуқаролар, шунингдек уларнинг ҳақ-ҳуқуқларини ҳимоя қилаётганлар, намунали иш берувчилар рағбатлантирилади.\nХулоса қиладиган бўлсам, табиий бойликлардан маҳрум Корея Республикаси учун инсон ресурси ва салоҳияти – қадрли бойлик. Ҳукумат эътиборсиз қолган инсонга бой берилган имконият деб қарайди. Ҳар бир фуқаро, имкониятидан қатъиназар, мамлакатни ривожлантирувчи куч ҳисобланади. Барчага тенг имкониятнинг яратилиши мамлакат имкониятларининг кенгайишига хизмат қилмоқда.\nШуҳрат Сатторов, Ёнсей университетининг "Давлат ва бизнес бошқаруви" факультети тадқиқотчиси, Human.uz нинг Жанубий Кореядаги махсус мухбири


Намангандаги боғчада 6 ёшли бола иссиқ сувдан куйиб вафот этди - YANGILIK .RU yangilik.ru\nSesh. Iyul 5th, 2022\nНамангандаги боғчада 6 ёшли бола иссиқ сувдан куйиб вафот этди\nНаманган вилояти Давлатобод туманидаги боғчаларнинг бирида 6 ёшли бола иссиқ сувдан куйиб вафот этди. Бу ҳақда Наманган вилоят прокуратураси хабар бермоқда.\nМаълум қилинишича, Давлатобод тумани мактабгача таълим бўлими тасарруфидаги 31-сонли кўп тармоқли ихтисослаштирилган мактабгача таълим ташкилотида тарбияланаётган, 2015 йилда туғилган У.Ҳ. жорий йилнинг 5 февраль куни ўзининг эҳтиётсизлиги оқибатида муассаса иссиқ сув тизимидаги жўмракни очиб юборган. Оқибатда 2-даражали 65 фоиз куйиш билан тан жарохати олиб, вилоят кўп тармоқли болалар шифохонасига ётқизилган.\nВояга етмаган У.Ҳ. 2019 йил 27 февралдан буён ушбу муассасада ақлий ривожланишнинг орқада қолиши ташхиси билан тарбияланаётгани маълум бўлган. Олиб борилган тиббий муолажаларга қарамасдан вояга етмаган фуқаро У.Ҳ. куйиш оқибатида олган тан жарохатлари туфайли 24 февраль куни вафот этган.\nНаманган вилоят СТЭБнинг 24.02.2021 йилги 70-сонли хулосасида, марҳум У.Хошимовнинг ўлими – қайноқ сувдан бош, юз ва тананинг бошқа қисмларининг 2,3-даражали 70% куйиши асорати натижасида полиорган юрак қон-томир етишмовчилиги натижасида ўлимга олиб келганлиги ва мурда танасида куйишдан бошқа тан жароҳатлари аниқланмаганлиги кўрсатилган.\nМазкур ҳолатга тергов йўли билан баҳо бериш зарурияти туғилганлиги сабабли, Ўзб. Рес. ЖКнинг 116-моддаси 3-қисми, 207-моддаси 1-қисми билан жиноят иши қўзғатилиб, вилоят прокуратураси томонидан тергов ҳаракатлари олиб борилмоқда.\nНатижалари ҳақида маълум қилинади.\nФарғонада ИИБ биносидан ўлиги чиққан 20 ёшли йигит бўйича маълумот берилди\nБугундан Тошкентнинг 5 та туманида сув таъминоти 2 кунга тўхтатилади


Ўзбек-қирғиз чегарасидаги “Дўстлик” назорат - ўтказиш постидан ўтувчилар сони кунига 17 минг нафардан ошди - uzpress\nЎзбекистон 10 июндан бошлаб мамлакатга киришда коронавирус билан боғлиқ барча чекловларни бекор қилди. Бунинг ортидан ўзбек-қирғиз чегарасидаги “Дўстлик” назорат – ўтказиш постидан ўтувчилар сони кунига 17 минг нафардан ошган.\nЧегарадан ўтаётган ўзбекистонликлар орасида икки тоифа алоҳида кўзга ташланади. Булар – Қорасув бозоридан маҳсулот харид қилиш учун келган савдогарлар ва чегарадан уларнинг юкларини олиб ўтиш билан тирикчилик қилувчи ва асосан аёллардан иборат бўлган ҳаммоллардир.\n“Бу духовкаларни чегарага олиб келиш, у ерда ҳаммоллар орқали чегарадан олиб ўтиш ва уйга етказиб олиш учун ҳар бир донасига яна 15 доллардан харажат кетади. Ўзбекистонда бу духовкалардан ҳар бирини устига яна 5 доллардан қўйиб сотаман. Шунда ҳам Ўзбекистонда ишлаб чиқарилаётган «Артел» духовкасидан нархи арзон бўлади ва тезроқ сотилади”,- дейди тадбиркор аёл.\nЎзбекистондан Қирғизистонга ўтиш учун чегарадан ўтаётганларнинг тўртинчи гуруҳи – Ўш аэропортидан транзит орқали Россияга ўқишга ёки ишлаш учун кетаётганлардир.\nЧегарадан ўтувчи яна бир гуруҳ – Ўш олийгоҳларида фарзандлари таҳсил олаётган ўзбекистонликлардир. Исмини айтишни истамаган, бироқ Намангандан келганини айтган аёлга кўра, у ҳар 3-4 ойда фарзандининг контракт пулини тўлаш учун Ўшга келади ва ҳар гал чегарада 1-1,5 соат навбатда туришга мажбур бўлади.


Жонли эфир воқеалар ривожига ижобий руҳ бағишламоқдаHaqida.net\nHome Mahalliy Жонли эфир воқеалар ривожига ижобий руҳ бағишламоқда\nЖонли эфир воқеалар ривожига ижобий руҳ бағишламоқда\nЎзбекистон Республикаси Президенти Шавкат Мирзиёевнинг Корея Республикасига давлат ташрифи доирасидаги барча тадбирлар “O‘zbekiston 24” телерадиоканали ва Ўзбекистон Миллий ахборот агентлиги веб-сайти орқали жонли тарзда ёритилмоқда. Юртимизда ўзига хос янгилик бўлган бу воқеа халқимиз томонидан юқори баҳоланмоқда.\nЎзА мухбири юртдошларимизнинг шу ҳақдаги фикрлари билан қизиқди.\nСаидазим Саидалиев, Тошкент телемаркази марказий аппаратхона гуруҳ бошлиғи:\n– Президентимиз Шавкат Мирзиёевнинг жорий йил 2 майдаги қарорига мувофиқ “O‘zbekiston 24” телерадиоканалининг ташкил этилгани миллий тележурналистикамизни замонавий босқичга кўтарди. Ушбу канал аҳолини тезкор, сифатли, холис ва ишончли маълумот билан таъминлаш имконини бермоқда.\nСоҳага энг сўнгги медиатехнологиялар, замонавий стандартларни жорий этган ҳолда телерадиоканалнинг юқори профессионал даражасини таъминлашга ҳаракат қилинмоқда.\nДавлатимиз раҳбарининг Жанубий Кореяга ташрифи тафсилотларини тезкор ёритиш мақсадида ушбу мамлакатдаги ҳамкасбларимиз билан ҳамкорликда кўчма телестудия иши йўлга қўйилди ва сунъий йўлдош имкониятларидан самарали фойдаланилмоқда. Ташрифнинг муҳим воқеалари ҳақида репортажлар, таҳлилий кўрсатувлар тўғридан-тўғри эфирга узатилмоқда.\nМуҳаррам Наимова, шифокор:\n– “O‘zbekiston 24” телеканалининг илк кунги эфири ҳамон эсимда. Унда мамлакатимизнинг турли минтақаларидан янгиликлар, кўрсатувлар узатилганди. Ўшанда канал мутасаддилари халқимизни янги марраларга руҳлантириш, уларнинг орзу-ўйларини ифодалашни ўз фаолиятининг бош мақсади сифатида қайд этган эди. Бугун мазкур телеканал жамоаси бу синовдан ёруғ юз билан ўтмоқда, дейишга ҳақлимиз. Кўрсатувларнинг мазмунан бойлиги, жонли эфирда хабар ва янгиликлар холис, ҳаққоний, тезкорлик билан ёритилаётганига гувоҳ бўлмоқдамиз.\nПрезидентимизнинг Жанубий Кореяга давлат ташрифи давом этаётган айни паллада ҳам давлат раҳбарлари иштирокида шартнома ва битимлар имзоланиши, турли соҳаларда ҳамкорликни янада ривожлантириш йўлидаги учрашувларни бевосита экран орқали кузатиш имконига эга бўлаётганимиздан хурсандмиз. Замон билан ҳамнафас яшашни даврнинг ўзи тақозо этмоқда. Жамият ҳаётида кечаётган ана шундай ахборотлаштириш жараёни бунда муҳим ўрин тутади.\nОхунжон Хушвақтов, журналист:\n– Жонли эфир – бутун жамоанинг ягона мақсад йўлида бирлашишини талаб этадиган масъулиятли жараён. Бу реал маълумот тақдим этиш имконини бериши билан дунё телевидениесида етакчи ўрин тутади. Илк бор ҳамкасбларимиз хориждан туриб ана шундай машаққатли ишни муваффақиятли бажараётгани эътиборга молик.\nПрезидентимизнинг хорижий давлатлар ва мамлакатимиз ҳудудларига ташрифлари Ўзбекистон Миллий ахборот агентлиги веб-сайти – www.uza.uz орқали онлайн ёритиб келинарди. Шу кунларда Агентлик сайтида видео жойлаштириш имконияти ҳам очилгани муҳим воқеаларни халқимизга етказишдаги яна бир янгилик бўлди. Жонли хабарлар, Жанубий Корея ҳақидаги қизиқарли маълумот ва рақамлар Президентимиз ташрифидан кўзланган мақсадни теранроқ англаш имконини бермоқда.\nМиршод Шарипов, Тошкент ирригация ва қишлоқ хўжалигини механизациялаш муҳандислари институти Бухоро филиали талабаси:\n– Юртимизда юз бераётган ўзгариш ва янгиланишлар, ошкоралик ва очиқлик тушунчаларини бугун ҳар қачонгидан ҳам теранроқ англаяпмиз.\nОиламиз аъзолари билан мамлакатимиз Президентининг Корея Республикаси Президенти томонидан расмий кутиб олиш маросимига гувоҳ бўлдик. Ҳаммаси жонли, табиий, дўстона руҳда кечди. Шунингдек, телеканал орқали намойиш этилаётган қизиқарли маълумотларнинг турли ранг ва тасвир уйғунлигида, ортиқча изоҳ ва шарҳларсиз бериб борилаётгани замон шиддатини теранроқ англаш истагидаги биз сингари ёшларнинг хоҳиш-иродаси рўёбидир.\nУлуғбек Шоназаров , ЎзА


Тест натижалари бўйича АПЕЛЛЯЦИЯ шикояти қаерга берилади?\nЖараён 09 August 2018 16:24 242\nСавол: Олий ўқув юртига кириш имтоҳонидаги натижамдан норозиман. Апелляция шикояти бериш тартиби қандай?\nЖавоб: Тест синовлари натижасидан норози бўлган абитуриентлар 20 августдан 30 августгача (белгиланган иш вақтига мувофиқ, дам олиш кунларисиз ўн бир календарь куни ичида) бўлган муддатда Ўзбекистон Республикаси таълим муассасаларига ўқишга қабул қилиш бўйича давлат комиссияси томонидан тасдиқланган апелляция комиссиясига ёзма ёки электрон шаклда апелляция шикоятини бериш ҳуқуқига эга.\nАбитуриентга апелляция шикояти қабул қилингани тўғрисида уч иш куни ичида хабарнома берилади. Апелляция шикояти Давлат тест марказида ҳамда унинг Қорақалпоғистон Республикаси ва вилоятлардаги бўлимларида қабул қилинади. Шикоятга абитуриент рухсатномасининг нусхаси илова қилиниши керак. Шикоят берган абитуриент хабарномада белгиланган кунда ўзининг паспорти ва абитуриент рухсатномаси билан келиши шарт.\nТақдим этилган ҳужжатлар асосида абитуриент ўзининг ҳар бир нотўғри деб ҳисобланган тест топшириғига жавобларини ёзма равишда баён қилади ва қабул қилиб олган барча тест материаллари билан бирга апелляция комиссиясига тақдим этади. Шикоят комиссия томонидан фақат абитуриент иштирокида, унинг ёзма жавоблари асосида кўриб чиқилади.


Таэквондочимиз жаҳон чемпионатининг энг яхши спортчиси бўлди\n10 август, 2019, 18:29 195\nЗафарбек Каримов кадетлар ўртасидаги жаҳон чемпионатининг энг яхши спортчиси бўлди\nТошкент мезбонлик қилган таэквондо бўйича кадетлар ўртасидаги жаҳон чемпионати ўз якунига етди. Тўрт кун давом этган дунё биринчилигида сайёрамизнинг 70 га яқин мамлакатидан 850 нафарга яқин ёш спортчилар ғолиблик учун баҳс олиб борди. 20 нафар спортчи билан иштирок этган Ўзбекистон терма жамоаси эса мазкур мусобақа якунида 1 тадан олтин ва бронза медалларини қўлга киритди.\nДастлаб, -33 килограмм вазн тоифасида Муҳаммадамин Алиев ярим финалгача етиб бориб, терма жамоамиз учун мазкур мусобақадаги дастлабки медални тақдим қилган бўлса, эртаси кун -41 килограммда Зафарбек Каримов барча рақибларини мағлубиятга учратиб, жаҳон чемпионатининг олтин медалига сазовор бўлди. Қолаверса, ушбу таэквондочимиз жаҳон чемпионатининг энг яхши спортчисига аталган совринни ҳам қўлга киритди. Мусобақа давомида 4 нафар спортчимиз афсуски, ярим финал учун кечган баҳсда имкониятни бой берди. Шунингдек, 12 нафар вакилимиз 1/8 финал, яна икки таэквондочимиз эса мусобақани 1/16 финалда якунлашди.\nОлдинги учта жаҳон чемпионатида ўзбекистонлик таэквондочилар жами 7 та бронза медалига эга чиқишганди. Бугунги кунга келиб, кадетлар ўртасидаги жаҳон чемпионатида юртимиз спортчиларининг жами медаллари сони 9 тага етди. Улардан биттаси олтин, қолган 8 таси бронза медалларидир. Демак, Тошкентда ўтказилган дунё биринчилиги ушбу йўналишда қўлга киритилган дастлабки олтин медаль билан ёдимизда қолмоқда.\nБеллашувлар якунланганидан кейин турли йўналишларда тақдирланган лауреатлар рўйхати қуйидагича:\nЙигитлар: Зафарбек Каримов (Ўзбекистон)\nЙигитлар жамоаси: Сергей Костаненко (Россия)\nШунингдек, “Фаол иштироки учун” Австралия, “Жанговор руҳ” йўналишида Марокаш терма жамоалари тақдирланишди.


"Амир Темур салтанатида хавфсизлик хизмати" китоби, Х.Ж. Содиков\nУшбу китоб Соҳибқирон Амир Темур шахсининг янги бир қиррасини очада. Унинг давлат хавфсизлигини таъминлашдаги муҳим омил – разведка ва контрразведка соҳасида олиб борган ўзига хос ва айни дамда одилона сиёсати, жанговар фаолияти асарда аниқ ва равшан ёритиб берилади. Саркарданинг эришган зафарлари, буюк давлатни барпо этишда унга ёрдам берган хавфслилик хизматининг тутган ўрни асосланган тарихий фактлар ва воқеалар асосида баён этилади.\nАсар Амир Темурни дунё тамаддунида ўчмас из қолдирган буюк давлат арбоби, иқтадорли ва енгилмас саркарда сифатида китобхонларга яна ҳам яқинроқ таништириш баробарида, уларга буюк аждодимиз шахси билан боғлиқ кўплаб маълумотларни етказиб беради.\nМазкур асарнинг биринчи нашри китобхонларда катта қизиқиш уйғотган эди. Сизга тақдим этилаётган иккинчи нашри муаллиф томонидан қайта кўриб чиқилди ва қўшимчалар билан тўлдирилди.\nСоҳибқирон 1 - китоб\nАмур Темур изидан\nЎзбекистон Республикаси давлат хавфсизлик хизмати фаолиятининг ҳуқуқий асослари\nАзизхон Саидакбарович Пулатов


АҚШ сенатори: Бойлик ҳақидаги маълумотлар Путин ҳокимиятини беқарорлаштиради\n27 январ 2021, Тошкент вақти: 13:19\nАҚШ Сенатининг халқаро алоқалар қўмитаси раиси Боб Коркер.\nАмерикалик сенатор Боб Коркер Россия президенти Владимир Путин бойлиги ҳақидаги маълумотларнинг ошкор қилиниши унинг ҳокимиятини беқарорлашувига олиб келишини билдирди.\nАҚШ Сенатининг халқаро алоқалар қўмитаси раиси бўлган республикачи сенатор Боб Коркер “Америка овози” радиосига берган кечаги интервьюсида Россия халқи ўз лидери қўлида улкан шахсий бойлик жамлаганини тушуна бошлаганини айтган.\nКоркер фикрича, бу тушунув Россияда қўшимча “беқарорлик”ка олиб келиши мумкин. Путин миллиардлаб долларлик бойликни тасарруфида тутаётганини айтган сенатор Коркер бундай бойликка “давлат арбобининг нормал хатти-ҳаракатлари” билан эришиб бўлмаслигини, бунга коррупция натижасида эришилган бўлиши мумкинлигини урғулади.\nБоб Коркернинг баёноти ўтган ҳафта АҚШ молия вазири Адам Шубиннинг Би-Би-Сига берган интервьюси бўйича Вашингтон ва Москва ўртасида юзага келган тортишув қабатида янгради. Шубин Владимир Путин “коррупция тимсоли” бўлиб ҳисобланади, деганди. Кейинроқ Оқ уй Шубиннинг айтганлари АҚШ маъмуриятининг Путин бўйича расмий позициясини акс эттиришини билдирган.


Версия для печати > Бизнинг ҳам ҳиссамиз бор\nМанас биз учун тажриба мактаби бўлдики, агар қишлоқларни замонавий масканга айлантириш, иқтисодий-ижтимоий муҳитни яхшилаш, одамлар кайфиятини ижобий томонга кескин ўзгартиришни олдимизга мақсад қилиб, изчил ҳаракат қилсак, бунга эришиш мумкинлигига одамларни ишонтира олдик, ўзимизда ҳам ишонч ва қатъият ошди.\nПрезидентимиз ташаббуси билан ҳаётга татбиқ этилаётган “Обод қишлоқ” дастури мамлакатимизнинг турли ҳудудларидаги аҳоли пунктларининг кўркам ва обод бўлишини таъминламоқда. Жумладан, Пахтакор туманидаги 8 минг 160 нафар фуқаро истиқомат қиладиган “Буюк ипак йўли” қишлоқ фуқароларда кенг кўламли қурилиш ва таъмирлаш ишлари амалга оширилаяпти. Мавжуд 2 қаватли 104 та уйнинг уйларнинг ташқи қисми таъмирланиб, электр, сув ва оқова тармоқлари янгиланаётир. Биноларнинг том ёпмалари алмаштирилиб, хонадонларга замонавий альюминий профилли эшик-деразалар ўрнатилмоқда.\nҲудудда болалар майдончалари юзага келтирилаётир, футбол ва волейбол билан шуғулланиш учун шароитлар яратилмоқда. Ҳудуддаги 2 та мактаб, 1 та мактабгача таълим муассасаси, 1 та қишлоқ врачлик пункти, иқтисодиёт ва агросервис касб-ҳунар коллежи дастур доирасида таъмирдан чиқарилаяпти. Эътибордан маданият ва аҳоли дам олиш маркази ҳам четда қолаётгани йўқ.\nАйтиш жоизки, бу ерда ҳам барча “Обод қишлоқ” дастури ҳаётга татбиқ этилаётган аҳоли пунктларидаги сингари иш ноқонуний иншоотларни бартараф этишдан бошланди. Кўп қаватли уйлар теварагида қурилган қўшимча бинолар, омборхона, молхона, ўтинхона, ҳожатхона сингари ярим хароба ҳолидаги қурилмалар олиб ташланиб, минг тонналаб чиқинди ҳудуддан ташиб чиқилди.\nХудди шундай, аҳоли тураржойларида 350 та якка тартибдаги уй-жойларнинг меъморчилик талабларига зид тарзда қурилган деворлари ва бошқа иншоотлар ҳам олиб ташланмоқда. Бу эса аҳоли пунктидаги барча тураржойларнинг уйғун ва кўркам кўриниш касб этиши, йўлларнинг кенгайиши учун хизмат қилаётир.\nЯқин муддатларда “Буюк ипак йўли” маҳалласидаги 15 та кўчаларнинг барчасига шағал тўшалиб, асфальт ётқизилади. Бундан ташқари ичимлик суви сув тармоқлари, симёғоч ва электр тармоқлари, трансформаторлар ҳам янгиланади. Ҳудудда 100 ўринли тикувчилик корхонаси фаолиятини йўлга қўйиш ҳам режалаштирилган. Асосий эътибор, ҳудуддаги тадбиркорлар ҳисобидан ишлаб чиқариш, савдо ва маиший хизмат кўрсатиш шохобчаларини фаолиятини йўлга қўйишга қаратилаётир.\nШу мақсадда молия муассасалари кўмагида самарали лойиҳалар изчиллик билан қўллаб-қувватланмоқда. Яъни, тадбиркорлик субъекти фаолиятини йўлга қўймоқчи бўлганларга ер, кредит ажратиш, тегишли ҳужжатларни расмийлаштириш чоралари кўрилаяпти. Айни вақтда 4 та дўкон, тегирмон ва ҳаммомни бунёд этишга киришилган. Яна бир қанча фуқаролар зотли қорамол сотиб олиш ниятида кредит олишди.\nЎз ишини очмоқчи бўлганларга дастлаб банк, тажрибали тадбиркорлар ҳамда ҳокимлик вакиллари иштирокида маслаҳат ва кўмак берилмоқда. Билдирилган жўя таклифларни амалга ошириш тадбирлари белгиланмоқда. Хуллас, “Буюк ипак йўлида”ги ўзгаришлар қишлоқ кўркини ошириш билан аҳолининг иш билан таъминланиши, турмуш фаровонлигининг ортиши, маданий дам олиш имкониятларининг кенгайишига замин яратади. Табиийки, бу ўзгаришлар кимларнингдир иш қидириб, сарсон бўлишининг олдини олади.\nЯна шуни таъкидламоқ керакки, ҳудудда “Обод қишлоқ” дастурини амалга оширишда ўзларининг улкан ҳиссаларини қўшмоқдалар. Хусусан, ҳақ тўланадиган жамоат ишлари бригадалари таркиби асосан хотин-қизлардан шакллантирилди. Ҳудуддаги пахта тозалаш акциядорлик жамияти ҳамда “Элита” уруғчилик шуъба корхонаси жамоаси ҳам бу ишларда фаол иштирок этмоқдалар.\n“Обод қишлоқ” дастурини ҳаётга татбиқ этишда ички ишлар ходимлари фаол қатнашмоқдалар. Соҳа вакиллари осойишталикни таъминлаш, фуқаролик ҳужжатларини расмийлаштириш, ҳудуддан чиқиндиларни ташиб чиқаётган ҳамда қурилишда қўлланилаётган юк ташиш ва ортиш техникаларининг хавфсиз ҳаракатини таъминлаш, қурилиш майдонларида ўғрилик ва ташмачиликнинг олдини олиш чораларини кўришаяпти.\nШунингдек, аҳоли ўртасида жиноят ва ҳуқуқбузарликларнинг олдини олиш, ноқонуний қурилган иншоотларни бузиш, кўп қаватли тураржойларнинг ертўла ва томларига панжаралар ўрнатиш, ёнғин хавфсизлигини таъминлаш бўйича тушунтириш ишлари олиб борилмоқда.\nЮқорида саналганлар “Буюк ипак йўли”да бажарилаётган ишларнингбир қисми, холос. Ўзгариш ва янгиланишлар суратини кузатиб, сездикки, тез кунларда мазкур гўша ҳам Манасдек кўркли бўлади. Аслида юрт қандай бўлишидан қатъи назар, муҳаббатга, садоқатга муносиб. Аммо у ободликка, эзгуликка, юксакликка қанчалик уйғун бўлса, шунчалик кўп ғурур, шунчалик кўп фахр уйғотади, кўнгилларни эртанги кунга бўлган ишонч билан тўлдиради.


ИАТА: 2015 йилда авиаҳалокатлар сони қисқарди\n15:31 / 15.02.2016\n2015 йилда авиаҳалокатлар ва улар билан боғлиқ ўлим ҳолатлари қисқарди, дея хабар бермоқда Интерфакс Халқаро ҳаво транспорти ассоциацияси (ИАТА) томонидан берилган янги статистик маълумотларга манба кўрсатган ҳолда. Статистикага терактлар вақтидаги ҳалокатлар ва самолётни қасддан йўқ қилиш ҳолатлари киритилмаган.\n2015 йилда учишлар вақтидаги 68 та ҳолат қайд этилган бўлиб, 2014 йилда мазкур кўрсаткич 77 тани ташкил этган эди. 2015 йилда фақат 4 та ҳалокат ўлим билан якунланган, мазкур кўрсаткич 2014 йилда 12 та ҳолатни ташкил этган эди.\nЎлим ҳолатларининг умумий миқдоридан келиб чиқиладиган бўлса, бу ҳайратланарли даражадаги хавфсиз йил бўлди” – дея хабар бермоқда ИАТА.\n2015 йилда самолёт қулаши ҳолатларида 136 та киши ҳалок бўлган, 2014 йилда уларнинг сони 641 тани ташкил этган.\nҚайд этилишича, ўтган йили Франция ва Мисрда содир бўлган йирик авиаҳалокатлар статистикага киритилмаган, чунки Germanwings учувчиси Андреас Лубиц самолётни бортдаги йўловчилари билан қасддан ҳалокатга дучор қилди, «Когалимавиа» рейсидаги портлаш техник носозлик сабабли эмас, бортга ўрнатилган бомба туфайли юз берган. Агар мазкур ҳалокатлар оид маълумотлар ҳисобга олинганида, 2015 йилда қурбонлар сони 510 кишини ташкил этган бўлар эди.\nИАТА таркибига 260 та авиакомпаниялар кирган, бу эса дунёдаги 83 фоиз ҳаво алмашинувларини ташкил этади.


ЎзА - Президент кичик саноат зонаси имкониятлари билан танишди\nЎзбекистон Республикаси Президенти Шавкат Мирзиёев Наманган шаҳридаги “Юксалиш” кичик саноат зонасида амалга оширилаётган лойиҳалар билан танишди.\n117 гектар майдонни эгаллаган мазкур саноат мажмуасида қурилиш материаллари, машинасозлик ва металлга ишлов бериш, электротехника, тўқимачилик ва тикувчилик каби йўналишларда умумий қиймати 1 триллион 208 миллиард сўмлик 95 та лойиҳа амалга оширилиши кўзда тутилган.\nБугунги кунга қадар 66,9 миллиард сўмлик 32 та лойиҳа ишга туширилган бўлиб, 311,1 миллиард сўмлик ишлаб чиқариш қувватига эришилди. Мазкур лойиҳалар тўлиқ ишга тушса, 7 минг 300 та иш ўрни яратилиб, йилига 7,8 миллион долларлик маҳсулотлар экспорт қилинади.\nҲозирги кунда кичик саноат зонасида шифер, пўлатдан чоксиз труба, металл маҳсулотларини қайта ишлаш, сув насослари ва электр двигателлар, момиқ сочиқ, йирик сув сиғимлари ҳамда пластик қувурлар ва қисмлар, пайпоқ ва трикотаж маҳсулотлари ишлаб чиқарилмоқда.\nДавлатимиз раҳбарига “Юксалиш” кичик саноат зонасида “Flat Tile” масъулияти чекланган жамиятнинг кафел-керамика маҳсулотлари ишлаб чиқариш лойиҳаси тақдим этилди. Қиймати 125 миллиард сўмга тенг лойиҳага ташаббускорлар жамғармасидан 73 миллиард сўм ва 52 миллиард сўм банк кредити сарфланади.\nЙилига 35 миллиард сўмлик маҳсулот ишлаб чиқариш қуввати яратиладиган лойиҳа босқичма-босқич 2021 йилнинг II чорагида ишга туширилади ва 410 та иш ўрни яратилади, шунингдек, йилига 15,3 миллион долларга тенг экспорт қилиш кўзда тутилган.\n- Ўзбекистонимиздек фойдали қазилмага бой замин камдан кам, - дея таъкидлади Шавкат Мирзиёев. - Ўзимизда шундай юфори сифатли маҳсулотлар ишлаб чиқариш учун ғоят кенг имкониятлар, табиий ресурслар бўла туриб, уларни импорт қилардик. Нега? Чунки замонавий геологик тадқиқотлар, экспедициялар қилмасдик, илм-фан орқали масалаларга ёндашмасдик. Энди хомашёдан тўғри, унумли фойдаланиш, ундан бугунги кун талабларига жавоб берадиган товарлар ишлаб чиқариш учун илмий асосланган ечимлар топиш вақти келди!\nПрезидент кичик саноат зонаси ҳудудидаги эркаклар костюми, куртка ва пальто ишлаб чиқаришга ихтисослашган “Zamin kiyim sanoat” корхонасида амалга оширилаётган лойиҳалар билан танишди. Қиймати 24 миллиард сўмга тенг лойиҳага кўра йилига 10 миллиард сўмлик маҳсулот ишлаб чиқарилади ва 300 минг доллар миқдоридаги маҳсулотлар экспортга чиқарилади. 300 киши иш билан таъминланади.\nДавлатимиз раҳбари кичик саноат зонасида фаолият кўрсатаётган қатор корхоналар маҳсулотлари кўргазмаси билан танишди.\nНаманган вилоятида саноат маҳсулотлари ишлаб чиқариш салоҳияти, шунингдек, ҳудудда 2020-2021 йилларда амалга ошириладиган инвестиция лойиҳалари, камбағалликни қисқартириш борасида амалга ошириладиган ишлар, ўзини ўзи банд қилиш юзасидан батафсил тақдимотлар ўтказилди.\n- Бу кечаги Наманган эмас. Жуда қисқа фурсат ичида 55 минг иш ўрни яратиш, 13 триллион сўмлик лойиҳалар ишлаб чиқиш – ушбу ҳудуд тарихида мисли кўрилмаган ўзгаришлар олиб келиши аниқ, - деди давлатимиз раҳбари.\nПрезидент Шавкат Мирзиёев мутасаддиларга муҳокама қилинган ҳар бир мавзу бўйича чуқур таҳлил асосида кўрсатма ва тавсиялар берди.\n- Бизнинг асосий хатоимиз – пулнинг қадрига етмаслигимиз! Давлат томонидан тадбиркорликни қўллаб-қувватлаш, инфраструктурани ривожлантириш, қўшимча иш ўринлари яратиш учун ажратилаётган маблағларнинг ҳар бир сўмини жойини билиб ишлатишимиз керак! Маҳсулот ишлаб чиқаришда таннархни камайтириш, жумладан, транспортировка харажатларини тушириш учун тинмай изланишимиз лозим. Ҳар бир масалада илмий, инновацион ёндашувлар қўллашимиз зарур, деб таъкидлади Президент Шавкат Мирзиёев.\nКичик саноат зонаси ҳудудидаги 100 дан ортиқ корхоналар фаолияти кўздан кечирилди.


Алишер Навоий даҳоси ва баркамоллик - Fitrat.uz\nБош саҳифа / Мақолалар / Алишер Навоий даҳоси ва баркамоллик\nАлишер Навоий даҳоси ва баркамоллик\nFevral 9, 2018\tАлишер Навоий даҳоси ва баркамолликda fikr bildirishni o'chirish 433 Кўришлар\nАлишер Навоий халқимизнинг\nонги ва тафаккури, бадиий маданияти\nтарихида бутун бир даврни ташкил\nэтадиган буюк шахс, миллий\nадабиётимизнинг тенгсиз намояндаси,\nмиллатимизнинг ғурури, шаъну\nшарафини дунёга тараннум\nқилган ўлмас сўз санъаткоридир.\nБуюк ўзбек шоири ва мутафаккири Низомиддин Мир Алишер Навоийнинг ижодиёти ва ижтимоий фаолияти инсоният ва маънавиятга, эл-юртга хизмат қилишнинг бетакрор намунасидир. У ўзининг бутун ҳаётини инсоннинг бахт-саодати учун курашга, халқнинг осойишталиги ва фаровонлигини таъминлашга, ободончилик ишларига, илм-фан, санъат ва адабиёт тараққиётига бағишлаган, шу боис “Юксак маънавият — енгилмас куч” асаридаги “Маънавиятни шакллантирадиган асосий мезонлар” номли бўлимда бу улуғ даҳога алоҳида ўрин ажратилгани ҳам бежиз эмас, албатта. Алишер Навоий халқимизнинг онги ва тафаккури, бадиий маданияти тарихида маърифатпарвар, маънавият ва маданиятнинг ҳақиқий намояндаси сифатида улуғланган буюк шахсдир. Тарихда буюк инсонлар кўп ўтган. Аммо Алишер Навоийдек сўзни инсон қалбининг ҳикмат ва донишмандлик чироғига айлантира олганлари жуда саноқли. Навоийнинг ҳар бир мисра ва баётини ўқиб, олам-олам маъно оламиз, унинг беқиёс заковатидан ҳайратга тушамиз. Шунинг учун Мавлоно Лутфий Алишер Навоийнинг ҳали болалигидаёқ битган:\nБўйлаким, пайдо бўлур юлдуз, ниҳон бўлгач қуёш\nмисраларини эшитиб, “Агар мумкин бўлса эрди, ўзимнинг форси-ю туркийда битган ўн икки минг мисра ғазалларимни шу икки мисрага алмашар эдим”, деб лутф қилган эдилар.\nЛутфийнинг ушбу эътирофи Навоий тафаккури тенгсиз уммон эканини англатади. Уммонга эса инсон тафаккурини бўйи етмайди. Сўз мулкининг султони, шоирлар пешвоси – Алишер Навоий бобомизнинг ижодларини ўрганиш, ундаги ахлоқий – маърифий қарашлар билан ёш авлодни мунтаззам таништириб бориш зарур. Биринчи Юртбошимиз таъбирлари билан айтганда, «Агар бу улуғ зотни авлиё десак, у авлиёларнинг авлиёси, мутафаккир десак, мутафаккирларнинг мутафаккири, шоир десак, шоирларнинг султонидир». Навоий асарларининг мангуликка дахлдор ва умрбоқий бўлишининг сабабларидан бири шундаки, у ўз асарларида “барча махлуқотларнинг тожи” бўлган инсонни куйлади, унинг қувончларию ташвишларини, муаммоларию орзу-умидларини тараннум этди. Инсон қалбининг қувончу қайғусини, эзгулик ва ҳаёт мазмунини Навоийдек теран ифода этган шоир жаҳон адабиёти тарихида камдан-кам топилади. Она тилига муҳаббат, унинг беқиёс бойлиги ва буюклигини англаш туйғуси ҳам бизнинг онгу шууримиз, юрагимизга, аввало Навоий асарлари билан кириб келади.\nНавоий асарлари ёш авлоднинг маънавий камол топишида беқиёс катта аҳамиятга эга. Унинг асарларида ота-она, устоз, ёши улуғларни ҳурмат қилиш илм-маърифатни эгаллаш, яхши ахлоқ эгаси бўлиш, ёмонлик ва ёмонлардан узоқ бўлиш сингари масалалар қаламга олинганки, булар, шубҳасиз, барча замонлар учун бирдай орзу бўлиб келган комил инсон ғояси билан чамбарчас боғликдир. Биринчи Юртбошимиз таъбирлари билан айтганда, “Биз бу бебаҳо меросдан халқимизни, айниқса, ёшларимизни қанчалик кўп баҳраманд этсак, миллий маънавиятимизни юксалтиришда, жамиятимизда эзгу инсоний фазилатларни камол топтиришда шунчалик қудратли маърифий қуролга эга бўламиз”.\nАлишер Навоий ўз ҳаётида ижодий фаолият билан бирга, давлат ишларини ҳам олиб борган сиёсий арбобдир. У жамиятда фаровонлик ва меъморчиликка жуда катта эътибор қаратиб, давлат томонидан 16 кўприк, 20 га яқин сув сақлаш иншооти, 52 работ ва кўпгина мадраса, масжид, хонақоҳ ва ҳаммомлар бино қурдирганини тарихчи Хондамир ўз асарида келтирган.\nЎтмиш аждодларимизнинг, хусусан, Мир Алишер Навоий ҳазратларининг бизга қолдирган бой адабий ва маънавий мероси одамларнинг, айниқса, ўсиб келаётган ёш авлоднинг маънан ва руҳан баркамол бўлиб тарбия топишларида муҳим ўрин тутади.\nАлишер Навоий бутун ҳаёти ва фолиятини инсоннинг бахт-саодати, халқининг фаровонлигига бағишлади. Навоий дину диёнатни маҳкам ушлаган, бу йўлдан асло адашмаган улуғ сиймо эди. У иймон, инсоф, диёнат, саховат, мурувват каби инсоний қадриятларига ҳамиша амал қилиб яшади ва эъзозлади. Бошқаларни ҳам шунга даъват қилди.\nОдилжон Нарзуллаев имом хатиби\nАввалги Хитой мусулмон оилаларида “янги қариндошлар” пайдо бўлди\nКейинги НОШУКР (Ҳаётий воқеа)


Инвестициялар ва ташқи савдо соҳасида 2022 йилга мўлжалланган долзарб вазифалар муҳокама қилинди\nЖорий йилнинг 5 январь куни Ўзбекистон Республикаси Бош вазирининг ўринбосари - инвестициялар ва ташқи савдо вазири С.Умурзаков раҳбарлигида 2021 йилдаги инвестициялар ва ташқи савдо фаолияти якунлари ҳамда 2022 йилда инвестицияларни жалб этишни янада рағбатлантириш ва экспорт ҳажмини оширишга қаратилган чора-тадбирларни, шунингдек, бошқа долзарб вазифаларни муҳокама қилишга бағишланган бевосита ва онлайн тарзида йиғилиш бўлиб ўтди.\nЙиғилишда вазирлик ва идоралар, тармоқ бирлашмалари, тижорат банклари ҳамда Қорақалпоғистон Республикаси, вилоятлар ва Тошкент шаҳрининг маҳаллий ҳокимият органлари раҳбарлари иштирок этди.\n2021 йилда инвестициялар соҳасида эришилган натижалар бўйича тезкор маълумотлар маълум қилинди. Жумладан, ўзлаштирилган инвестицияларнинг умумий ҳажми 254 трлн. сўмни ташкил этиб, 2020 йилга нисбатан 109 фоизга ўсди, шундан тўғридан-тўғри хорижий инвестициялар 8,6 млрд долларни ташкил қилди. Ҳисобот даврида давлат Инвестиция дастури доирасида умумий қиймати 5,9 миллиард долларлик 318та йирик инвестициявий лойиҳа, ҳудудий инвестиция дастурлари доирасида эса 7,4 миллиард долларлик 15 710 инвестициявий лойиҳа амалга оширилди. Ушбу лойиҳаларнинг амалга оширилиши туфайли жами 275 мингдан ортиқ янги иш ўринлари яратилди. Инвестицияларни жалб қилишни рағбатлантириш ва инвестициявий лойиҳалар ташаббускорларини амалий қўллаб-қувватлаш бўйича механизмларни такомиллаштириш, шунингдек, масъул раҳбар ва ходимларни бириктириш орқали лойиҳаларни амалга оширишнинг доимий мониторингини олиб бориш тизимини ташкил этиш бўйича кўрсатмалар берилди.\nБўш турган ва тўлиқ қувват билан ишламаётган корхоналарни “соғломлаштириш” бўйича амалга оширилган ишлар натижалари кўриб чиқилди. Ўтган йил якунлари бўйича 2040 та шу каби корхона фаолияти ўрганилиб, тадбиркорларни молиявий қўллаб-қувватлаш ва мавжуд муаммоларни ҳал этиш бўйича аниқ чоралар кўрилди. Натижада 1908 корхона (94 фоиз) тўлиқ қувват билан ишлаб чиқаришни йўлга қўйди, бу эса мамлакатимиз саноатига қўшимча равишда 4,1 трлн. сўмлик маҳсулот ишлаб чиқариш, 184 млн долларлик қўшимча экспортга етказиб бериш ва 25 мингга яқин иш ўрни ташкил этиш имконини берди. 152 дона фойдаланилмаётган технологик ускуна ҳам ишга туширилди, бу эса, ўз навбатида, 1 257 янги иш ўрни яратиш имконини берди. Юзага келаётган масалаларга зудлик билан жавоб бериш ва уларни ҳал қилишда амалий ёрдам кўрсатиш мақсадида фойдаланишга топширилган ишлаб чиқариш объектлари фаолиятини мониторинг қилиш механизмини яратиш топширилди.


Тошкентда техник кўрикдан ўтганлик ҳақида қалбаки муҳр қўйиш билан шуғулланган шахслар ушланди\n11:32 / 30.11.2017\nЎзбекистон Республикаси ИИВ Жиноят қидирув бош бошқармаси ва Тошкент шаҳар ИИББ Йўл-ҳаракати хавфсизлиги бошқармаси ходимлари томонидан Юнусобод туманида жойлашган Йўл-ҳаракати хавфсизлиги бошқармасига қарашли 2-диагностика станцияси ёнида ўтказилган тезкор тадбир натижасида, автотранспорт воситаларининг қайд этиш гувоҳномасига техник кўрикдан ўтганлик ҳақида муҳр қўйиш билан шуғулланаётган шахслар аниқланди. Бу ҳақда Ўзбекистон Республикаси ИИВ Жамоатчилик ва оммавий ахборот воситалари билан алоқалар бошқармаси хабар бермоқда.\n1975 йилда туғилган А.Р. фуқаролардан 150000 сўмдан олиб, жиноий шериги 1974 йилда туғилган муқаддам судланган А.Д. билан биргаликда, А.Д.нинг хонадонида автотранспорт воситаларининг қайд этиш гувоҳномасига “техник соз” ёзувли қалбаки муҳрни босиб, имзо қўйиш билан шуғулланиб келишган.\nМазкур ҳолат юзасидан фуқаро А.Р. ва А.Д.ларга нисбатан жиноят иши қўзғатилган.\nТошкент муҳр кўрик


Жамият 17.05.2019 205\nХалқимизда "Тўғри юрдим етдим муродга, эгри юрдим қолдим уятга" деган нақл бор. Нишон тумани Тинчлик маҳалласида яшовчи А.Ҳ. ҳам бир касбнинг бошини тутиб, ҳалол меҳнат қилганида, суднинг қора курсисида ўтирмаган бўларди. Аммо уй-жойи, оиласи, фарзандлари бор, ишлайман деса ҳар ишга кучи, имконияти етадиган, навқирон ёшдаги бу йигит осон йўллар билан даромад топишга қарор қилди.\nУйида анча йилдан буён опийли кўкнор ўсимлигининг уруғларини сақлаб келаётган А.Ҳ.нинг хаёлига уни экиб, кўпайтириш режаси келди. Бу ишнинг жиноят эканлигини яхши биларди. Шу боис ҳам уйининг орқасидаги кичик, кўздан пана томорқага аввал арпа экиб, унинг орасига кўкнор уруғларини ташлаб чиқди.\nҚарабсизки, тез орада 37 туп кўкнор бўй чўзиб қолди. Экинни парваришлаб, тўла етилганига ишонч ҳосил қилгач, йиғиб олиб, қуритиб қўйди.\nНишон тумани ИИБ ходимлари томонидан туманда ўтказилган профилактик тадбирлар жараёнида А.Ҳ.нинг ҳам хонадони кўздан кечирилди. Натижада ҳовлидаги қуриган хас-хашаклар орасида "бегона" ўсимликлар ҳам сақланаётгани фош бўлиб қолди.\nАйни пайтда А.Ҳ. бу қилмиши учун тегишли тартибда жазога тортилди.\nНишон тумани ИИБ ТБ бошлиғи, капитан


С начала работы biznes-daily.uz 8 345 659\nГлавная "ISTE'MOLCHI" Ўзганинг қарзи\nАниқланишича, ушбу хонадон Фарғона шаҳри ҳокимлиги томонидан 2013 йил 12 октябрда М.Ахуновга бириктириб берилган. Хонадонда иссиқлик энергиясидан фойдаланилмаган, ҳисоб-китоб юритилмаган.\n2015 йилнинг сентябрь ойигача иссиқ сувдан ҳисоблагичсиз фойдаланилган, октябрь ойида эса сув ҳисоблагич ўрнатилган. Сув ҳисоблагичнинг кўрсаткичи ўрганиш кунида 3 м3 ни ташкил қилган. “Қиргули иссиқлик манбаи” МЧЖ мутахассислари иштирокида 2013 йил 12 октябрдан бугунги кунгача фойдаланилган иссиқ сув қайта ҳисоб-китоб қилинганда, 474 211 сўмлик иссиқ сув истеъмол қилингани, хонадон томонидан жами 270 000 сўм тўлов амалга оширилгани, бугунги кунда 204 211 сўм қарздорлик мавжудлиги аниқланди.\nХонадон М.Ахуновга бириктириб берилган (12.10.2013 йил) кундан аввалги, яъни ўзга истеъмолчига тегишли бўлган 688 410 сўм қарздорлик хонадон ҳисобидан чиқарилди. Хонадон эгаси ўрганиш натижалари билан танишиб, аниқланган 204 211 сўм қарздорликни тан олди ва тўлашини билдирди.\nЎрганиш жараёнида томонларга “Истеъмолчиларнинг ҳуқуқларини ҳимоя қилиш тўғрисида”ги қонун тарғибот қилиниб, истеъмолчи ва хизмат кўрсатувчиларнинг ҳуқуқ ва мажбуриятлари тушунтирилди.\nФарғона шаҳри ИҲҲҚЖ бош мутахассиси.


“Сардоба хронологияси” – Кеча Сирдарёнинг бошидан нималар ўтди? | Qalampir.uz\nЖамият\t02 Май 11:00 13981\nКеча, 1 май куни бутун Ўзбекистон учун ташвишли хабар билан бошланди. Шу куни соат 05:55да Сирдарё вилоятида жойлашган Сардоба сув омбори дамбасининг 6 пикет деворида сув чиқа бошлади. Оқибатда, бир қанча аҳоли пунктларига кучли оқимда сув ёпирилиб кира бошлади.\nШундан сўнг, воқеа жойига Ўзбекистон Ҳукумати раҳбари Абдулла Арипов, шунингдек, Фавқулодда вазиятлар, Ички ишлар бошқармалари, Миллий гвардия ва бошқа тегишли ташкилотлар раҳбарлари етиб келди. Эвакуация тадбирларини ташкиллаштириш, фавқулодда вазият оқибатларини бартараф этиш бўйича ишлар мувофиқлаштирилди.\nКуннинг биринчи ярмига қадар Сардоба тумани “Қўрғонтепа” МФЙ сув омборининг атрофидаги Қўрғонтепа, “Дўстлик”, “Юртдош” МФЙлардан жами 11 598 нафар аҳоли эвакуация қилинди. Бундан ташқари, сув босиш хавфи бўлган “Қуйтош” МФЙ, “Ота юрт” МФЙ ва “Бирлик” МФЙлардан ахолини эвакуация қилиш режага олинди.\nТушдан сўнг, Ўзбекистон Республикаси Президенти Шавкат Мирзиёев Сирдарё вилоятининг сув омбори ёрилган Сардоба туманига зудлик билан етиб борди. Давлат раҳбари Сардоба тумани аҳолиси билан учрашди.\nБу ҳеч ким кутмаган фалокат. 2020 йил оғир келди. Мана шу оғирликни елкамизга олиб, сабр билан чидашимиз керак. Ҳозир хато қилишга ҳаққимиз йўқ. Одамларни ваҳима қилмаслигимиз керак. Аёллар ва ёшларни тинчлантиришимиз керак”, деди Шавкат Мирзиёев.\nСоат 16:00 лар атрофида Фавқулодда вазиятлар вазирлиги дамбадан сув чиқиши камайгани, сув оқимлари Оқолтин тумани ҳудудидан ўтувчи Абай каналига туширилиб, Жиззах вилоятидаги Арнасой кўлига йўналтирилгани ҳақида хабар берди.\nТошқиндан жабр кўрган аҳоли вилоятнинг Дўстлик, Пахтакор, Зарбдор ва Мирзачўл туманларидагимактаб, коллеж, хусусий корхоналар ва аҳоли хонадонларига жойлаштирилди. Бундан ташқари, Мирзаобод туманидаги “Навбаҳор”, “Ҳақиқат” ва “Баҳористон” МФЙларда яшовчи одамлар ушбу тумандаги касб-ҳунар коллежи, Сафарбарлик чақирув резерви бўйича ҳарбий қисм ва шифохонага эвакуация қилинди.\nШунингдек, Оқолтин туманидаги “Аҳиллик”, “Шодлик”, “Саховат”, “Навоий”, “Дўстлик”, “Кўркамдиёр”, “Тошкент”, “Янгиҳаёт”, “Обод” ва “Мустаҳкам” МФЙларининг аҳолиси Жиззах вилояти Гагарин шаҳарчасига вақтинчалик кўчирилди. Унда аҳоли учун 6000 дона ниқоб, 80 дона антисептик восита, 200 жуфт бир марталик қўлқоплар ва бошқа тиббиёт воситалари тарқатилди.\nТабиий офат ўз номи билан офат. Сув тошқини аҳолига катта миқдорда моддий зарар етказди. Айни пайтда унинг аниқ миқдори очиқланмади. Бироқ суратлардан кўриш мумкин-ки, бутун бир маҳаллалар, жумладан, ҳали фойдаланишга топширилганига кўп бўлмаган намунали турар-жой биноларини сув босган. Сўнгги маълумотларга кўра, Тошқин ортидан 56 киши жароҳатланган.\nУшбу офатни бартараф этиш учун дастлабки соатларда Сирдарё вилояти ФВБдан 430 нафар шахсий таркиб ва 5 автотехника, Жиззах вилояти ФВБдан нафар 120 шахсий таркиб, 6 та автотехника, МВБРҚМдан нафар 60 шахсий таркиб, 6 та автотехника, МГдан нафар 276 шахсий таркиб, 43 автотехника ҳамда ҳудудий ФВДТ хизматлари жалб этилди. Айни дамда табиий офат зарарини бартараф этиш ишлари давом эттирилмоқда.\nБу ҳақда Президент Шавкат Мирзиёев шундай деди: “Биронта хонадон эътиборсиз қолмайди. Қурилишларни бошлаймиз. Худони ўзи сабр берсин, ўзи қўллаб қувватласин”.\n25 Май 16:12 43694\n26 Май 14:40 40802\n25 Май 23:18 38581\n26 Май 09:01 28031\n27 Май 20:39 27004


ИнтерФУТБОЛ :: Бахт мактуби ёки 16 ёшли футболчи Пау Бабот ҳақида (ВИДЕО)\nБахт мактуби ёки 16 ёшли футболчи Пау Бабот ҳақида (ВИДЕО)\nГерманиялик 16 ёшли футболчи Пау Бабот Андорра футбол федерациясига ўзи гол урган ҳолат тасвирланган видеоёзувни электрон почта орқали жўнатиш натижасида Андорра ёшлар термасидан таклиф олди. У 19 ёшлилар жамоаси таркибида Европа чемпионати саралаш баҳсларида қатнашишга ҳам улгурди. Эътиборлиси, Бабот илк ўйинини Германия термасига қарши ўтказди.\nҲа, футболда шундай мўъжизалар ҳам учраб туради. 16 ёшли Бабот Франкфуртда яшайди, маҳаллий «Карбенер» клубининг ўсмирлар жамоасида ярим ҳимоячи позициясида ўйнайди. Ҳар дам олиш кунлари Гессен минтақавий лигаси ўйинларида қатнашиб, қўшни шаҳардаги тенгдошларига қарши тўп суради. У каби келажаги порлоқ, аммо нотаниш йигитлар мамлакатда бисёр, уларнинг барчаси қачонлардир муваффақият қозонишни орзу қилишади.\nАлбатта, Бабот бу футболчилардан ажралиб туради. Унинг онаси Андоррадан, шу сабабли волидасининг қариндошларини йўқлаш учун бу мамлакатга тез-тез бориб туришади. Ушбу ҳолат футболчига умид бағишлади: Германия термасида тўп суриш имконияти топилмаса, ҳеч бўлмаганда, халқаро аренада Андорра шарафини ҳимоя қилиши мумкин эди.\nАммо Бабот онасининг ватани жамоасидаги дебют дарҳол амалга ошиши мумкинлигини хаёлига ҳам келтирмаганди. Барчаси ўсмирлар чемпионати доирасидаги Оффенбахнинг «Киккерс» жамоасига қарши кечган баҳсдан сўнг ўзгарди. Ўша учрашувда Бабот майдон марказида тўпни эгаллаб олиб, бироз олдинга интилди ва чамаси 30 метрлар узоқликдан дарвоза томон зарба йўллади. Натижада бир неча марта такроран томоша қилишга арзигулик гол амалга оширилди.\nЎшанда Бабот ҳаракатни бошлаш зарурлигини тушунди. Холасининг дўсти орқали Андорра футбол федерацияси ходимларидан бирининг электрон манзилини топди. Пау дарҳол мактуб ёзиб, ўзи ҳақида озгина маълумот берди ва қўшимча тариқасида қойилмақом голи ёзилган видеони жойлади. Жавоб ўзини узоқ куттирмади: уни, германиялик ёш футболчини 17 ёшлилар термасига кўрикка таклиф қилишди.\n«Пау жамоавий ҳаракатларда ўзини яхши намоён этади. У оғир-вазмин, техник жиҳатдан иқтидорли ва «иккинчи қават»да анча фаол, - унинг «Карбенер»даги мураббийи Торстен Дор янги андорралик шогирди ҳақида шундай фикр билдирди.\nШу билан мўъжизалар якунланмади. Дастлабки машғулотлардан кейиноқ Баботга 19 ёшлилар термасига қўшилиш таклифи берилди. Ушбу жамоани олдинда Европа чемпионати саралаши кутиб турган, аммо тўлиқ таркибни тўплаш муаммо бўлиб турганди. Мураббий Давид Родриго ёши кичик футболчилар хизматига мурожаат этди ва улар орасида Бабот ҳам бор эди.\nКўп ўтмай андорраликлар ўзларининг янги ярим ҳимоячилари билан Шотландиядаги мусобақага йўл олишди. Тақдир тақозоси билан митти князлик вакиллари Германия термаси билан бир гуруҳга жойлашишди. Андорра жамоаси биринчи ўйинни айнан немисларга қарши ўтказадиган бўлди. Бабот бу ўйинни захира ўриндиғида бошлади, лекин барибир, уч дақиқага бўлсада майдонга туширилди. Бу пайтга келиб унинг термаси 0:3 ҳисобида ютқазаётганди.\n«Майдонга тушишдан аввал жуда ҳаяжонландим, хатога йўл қўйишни хоҳламасдим. Аммо якунда ҳаводаги курашларнинг бирида устунликка эришишни уддаладим», - деганди собиқ ватандошларига қарши тўп сурган Бабот - улар орасида ҳатто Бундеслига клуби ўйинчилари ҳам бор эди.\nШотландияга қарши кечган кейинги ўйинда Пау ўйнамади, аммо беларуслар билан баҳсда 15 дақиқа тўп сурди. Унга самарали ҳаракатларни амалга ошириш насиб этмади, андорраликлар эса қаторасига учинчи учрашувда мағлубият аламини тотишди. Бироқ бу тажриба Бабот учун ижобий бўлди дейиш мумкин, ахир бундан бир ой аввал терма сафида майдонга тушиш, боз устига, ўзидан ёши каттароқ бўлган футболчиларга қарши тўп суришни хаёлига ҳам келтирмаганди.\nЭндиликда Андоррадагилар миллий жамоанинг одатий аутсайдер мақомидан қутулишида Баботнинг ҳам ёрдами тегиши, унинг янги ватани шарафини яна ҳимоя қилишига умид боғлашмоқда.\n«Пауни машғулотга таклиф қилдик ва унинг услубимизга тўлиқ мос тушишини шу заҳоти тушундик. Умид қиламизки, у узоқ йиллар мобайнида бизнинг сафимизда тўп суради», - деди Родриго ўйиндан сўнг.\nНоябрда яна бир саралаш турнири бўлиб ўтади - бу сафар 17 ёшлилар ўртасидаги Европа чемпионатига. Мазкур мусобақада ҳам Баботнинг иштирокини кўрсак, ажабмас. Андорра термаси Ирландия, Исроил ва Черногория билан бир гуруҳдан жой олган.\nМабодо, ярим ҳимоячи Германия миллий жамоасида тўп суришни ихтиёр этса, унда қайтиш имконияти бўлади. УЕФА қоидалари ўсмирлар даражасида бир жамоа шарафини ҳимоя қилиб, катталар миқёсида бошқа терма либосида тўп суришни тақиқламайди.


1. "Навбаҳор" янги бош мураббийни таништирди\n3. Сенаторлар ўз мактабида: Бугунги шароитларни биз орзу қилганмиз!\n4. Ўзбекистонда янги профессионал таълим қандай ташкил этилади?\n5. Тўрақўрғон туманига аёл ҳоким тайинланди\n6. Коронавирус хатари: Барча спорт масканлари ёпилди, Ўзбекистон чемпионатлари қолдирилди\nКоронавирус сабабли 2020 йил 16 мартдан эътиборан Ўзбекистонда барча спорт-таълим муассасалари номуайян муддатга ёпилди. Бу ҳақида республика Жисмоний тарбия ва спорт вазирлиги маълум қилди.\n7. Халқ таълими вазири: "Наманган намунаси"ни республикада оммалаштирамиз\nЎзбекистон Халқ таълими вазири Шерзод Шерматов Наманганда янгидан барпо этилаётган умумтаълим мактаблари, улардаги бунёдкорлик, қурилиш-таъмирлаш ишлари билан яқиндан танишди. Дастлабки манзил инвестиция дастури асосида 7 миллиард 626 минг сўм эвазига вилоят марказидаги Баркамол авлод маҳалласи ҳудудида янгидан барпо этилаётган 315 ўринли ўқув даргоҳи бўлди.\n8. Касб-ҳунар мактабларига қабул бошланди\nДавлат комиссияси мажлисининг 2020 йилдаги 1-сон баёнига мувофиқ 2020 йил 5 июлдан 20 июлга қадар касб-ҳунар мактабларига касб-ҳунар эгаллаш истагида бўлган 9-синф битирувчиларининг ҳужжатлари онлайн қабул қилинади. Ўқувчилар 200дан ортиқ касблардан танлаш имкониятига эга. Ўқувчига ўзи танлаган касб бўйича билим берилади.\n9. Президент мактаб битирувчиларига табрик йўллади


Тўрт қаватли кўп квартирали уйда тўққиз млн сўмга нима қилса бўлади? Тошкентдаги ХУМШлардан бирининг ижрочи директори бу саволга бир олам иш қилиш мумкинлигини айтди. Хусусан томнинг ярмини замонавий, пишиқ материал билан жуда пухта ёпиш мумкин экан. Шунингдек барча йўлакларни қойилмақом қилиб таъмирдан чиқариш ёки ертўланинг ярмини рисоладагидек таъмирлаш мумкин экан.\nТўққиз млн сўм – бу аслида олтмиш икки квартирадан иборат кўп қаватли бир уйдан ташкил топган ХУМШга бирлашган соҳиби хонадонларнинг умумий мол-мулкини сақлаш учун мўлжалланган мажбурий бадаллар бўйича қарзидир. Моҳиятан олганда, бу пулларни қарздорлар инсофли тўловчилардан тортиб олиб, бирйўла тўрт қаватли уйда яшайдиганларнинг хотиржамлигини, шинам ҳаётини барбод этдилар. Зотан, бундай қарз бўлмаганида, мазкур уйнинг техник ҳолати анчагина яхшиланган бўлур эди.\nУмумий мол-мулк таъминоти учун бадалларни вақтида тўлаш мажбурияти ҳақида тариқча ҳам ташвиш қилмаётган қўшнилар жатига ХУМШ аъзоларида тўлов миқдори ортиб бормоқда, ширкат эса аварияли ҳолатларни аранг эплаб, режалаштириб қўйилган ишларни бажаришга чоғи келмаяпти. Демак, тўловларни вақтида тўламаётганлар уйнинг техник ҳолатини яхшилаш йўлига ғов-тўсиқ бўлиб, ҳақиқий боқимондага айланиб бормоқда. Улар инсофли, виждонли квартира эгалари (булар орасида пенсионерлар, кам таъминланган одамлар ҳам бор – бари бадалларни вақтида тўлашга ҳаракат қилади) ҳисобидан уй-жойга тааллуқли жамики неъматлардан фойдаланиб келмоқда.\nЯқин-яқинларгача аҳолининг саволлари ва шикоятларига ширкатдагилар бир хил жавоб берар эдилар: «Пул йўқ. Қарзларингиз катта». Уйдаги баъзи квартиралар бўш, ҳувиллаб ётади, эгалари бу ерда турмайди. Баъзи турар жойлар ижарага берилган. Ижарага берилган жойларнинг ҳам, бўш ётган жойларнинг эгаларини топиш мушкул. Тўғри, ХУМШдагилар қўл қовуштириб ўтирмаётирлар. Қарздорлар билан изчил иш олиб борадилар, хонадонма-хонадон айланиб чиқадилар. Тегишли жойларга, квартира эгаларига хатлар ёзадилар. «Қорасини кўрсатмай юрган» бундай одамларнинг рўйхати кўпчилик эътибори учун осиб қўйилади. Бироқ бундай чора-тадбирлар амалда тузукроқ натижа бермаётир, таъбир жоиз бўлса, уларга чивин чаққаничалик ҳам таъсир этмаётир. Судга даъво аризаси билан мурожаат қилишгина бундайларни озгина бўлса ҳам эпақага келтирмоқда. Шу сабабли ҳам эндиликда бу усулдан фаолроқ тарзда фойдаланилмоқда.\nКейинги пайтларда уйда таъмирлаш ишлари анча жонланиб қолди. ХУМШ йўлакларга кодли қулфи бўлган металл эшиклар ўрнатди, йўлакларда таъмирлаш ишларини ўтказиш, томни капитал таъмирлаш тараддудида. Бу ишларнинг ҳаммаси кредит ҳисобидан амалга оширилмоқда. Давлат молия ташкилотларини ширкатларга ёрдам бериш ишига жалб қилди. Кредитни фоизи билан қайтариш керак: демак, бадаллар миқдори янада ортади, ХУМШнинг инсофли, виждонли аъзолари ҳам ўзи учун, ҳам бадал тўламай тараллабедод қилиб юрган қўшнилар учун ҳақ тўлашига тўғри келади.\nКеласи йили мазкур уйда давлат маблағлари ҳисобидан ертўлани капитал таъмирлашни мўлжалламоқдалар. Беихтиёр шундай хулоса чиқариш жоиз кўринади: бу тўрт қаватли уй яхши, соз ҳолатда бўлишидан давлат ҳаммани орқага судраётган бир гуруҳ «ошга ўртоқ, бошга тўқмоқ»ларга нисбатан кўпроқ манфаатдор экан-да?! Башарти бу ерда мажбурий бадалларни вақтида тўлаш бўйича зиммасидаги мажбуриятларини ҳамма бажарган тақдирда, бюджет маблағларини капитал таъмирлашга сарфлашга ҳожат бўлмас ва улар бошқа зарур талаб-эҳтиёжларга йўналтирилган бўларди.\nБадалларни тўлашдан бўйин товлаб юрган, шартли равишда ўртамиёна деб қараладиган мулкдорни ижтимоий нуқтаи назардан кўриб чиқишга ҳаракат қиламиз. Бу турмуши ночор одам эмас, пенсия пулини галдаги пенсияни олгунча аранг етказадиган, ёлғиз яшайдиган пенсионер ҳам эмас (пенсионерлар пенсияни олгани ҳамони бадалларни тўлашга ошиқадилар). Қарздорлар орасида ўзига тўқ, тўловга қобилиятли фуқаролар оз эмас: улар ишга хусусий автомашинада қатнайдилар, квартирадан бўлак данғиллама иморатли участкалари бор. Бадал тўлашга келганда эса, пуллари етишмасмиш. Бунақа майда-чуйда билан шуғулланишни улар ўзлари учун бир даҳмаза деб билсалар керак, балки. Бундай квартира эгаларининг баъзилари, қарангки, бир неча йиллардан бери қарз.\nВазиятни ўрганиш кўп қаватли уйда тўлов-бадал тўламасликнинг сабабларини таснифлаш имконини беради. Буларни объектив ва субъектив сабабларга бўлиш мумкин. Гапни объектив сабаблардан бошлаймиз.\n1. ХУМШ умумий йиғилишида тасдиқланган ишлар режаси бўйича умумий мол-мулкни таъмирлаш вақтида ўтказилмаётганлигини рўкач қилиб оқибатида тўлов тўлашдан бош тортадилар. Ширкат кўпинча маблағ етишмаслиги туфайли бундай ишларни бажара олмайди. Оқибатда шундай вазият юзага келмоқдаки, одамлар таъмирлаш ишлари ўтказилмаётганлиги сабабли бадал тўламайдилар, таъмирлаш ишлари эса одамлар тўлов тўлашни истамаётганликлари учун ўтказилмаётир. Аварияли ҳолатлар борасида ҳам аҳвол айни шундай. Бинобарин ширкат бундай ҳолатларни тезкорлик билан бартараф эта олмайди – бунинг учун одамлар нақд пул тўплашга мажбур бўлмоқда. Бу эса инсофли, виждонли тўловчиларнинг бадал пулларини вақтида тўлаб турибмиз, шундай экан, нега яна қўшимча пул йиғиш зарур қабилидаги норозилигига сабаб бўлмоқда.\n2. Тўловлар тўланмаётганлигининг жиддий сабабларидан бири ХУМШнинг фаолиятсизлиги, зиммасидаги бевосита мажбуриятларни бажаришга ноқобиллиги ёки бундай қилишни истамаслигидир. Уйни ободонлаштириш тўғрисида ғамхўрлик қилишдан ҳам кўпроқ ўз чўнтагини қаппайтиришни ўйлайдиган шубҳали шахслар, ғирром, инсофсиз одамлар ширкатга бош бўлиб қолган кезлари шундай бўлади. Одамлар берган пуллари беҳуда совурилаётганлигини, кўп қаватли уйнинг техник ҳолатини яхшилашга йўналтирилмаётганлигини кўриб, тўлов тўлашдан бўйин товлайдилар. Айтайлик, кўп қаватли уйнинг томидан йил бўйи чакка ўтиб, қуйи қаватларгача сув силқиб тушса, квартиралар тузукроқ ёки умуман исимаса, йўлаклар ҳамиша ифлос, ҳовлиларда ахлат тоғдек уюлиб ётса, ертўлани нуқул сув босса ва шу сингари кўнгилсиз ишларнинг охири бўлмаса-ю, ариза ва шикоятлар натижа бермаётган бўлса, нима ҳам қилишсин бечоралар?!\n3. Квартира эгалари мазкур квартирада турмайди, уларни топиш эса ниҳоятда мушкул.\n4. Квартира мулкдори моддий жиҳатдан қийналиб қолганлиги, хусусан оғир касаллиги, тўй қилганлиги, иш ҳақини бериш чўзилиб кетганлиги, ишдан маҳрум бўлганлиги, кредит тўлаганлиги туфайли унда бадалларни тўлашга пул йўқ ҳоллар ҳам бўлади.\n5. Одамлар берган маблағларининг ҳаракати, сарфиётида очиқ-ошкоралик йўқлиги, тарифлар асоссиз равишда оширилганлиги, тўловлар нималардан таркиб топганлиги ҳақида, уларни нимага ишлатиш мўлжаллангани хусусида, жорий ва капитал таъмирлашга оид қарорлар қай тартибда қабул қилинаётганлиги, даромадлар ва харажатлар сметаси умумий йиғилишда қай йўсинда тасдиқланиши тўғрисидаги ва шунга ўхшаш ахборотлардан уй аҳли вақтида хабардор этилмаслиги ҳам сабаб. Бундай ширкатларда одамлар тарифларни бағоят юқори деб ҳисоблаб, тўловларни тўлашдан бош тортадилар.\nСубъектив сабаблар орасида қуйидагиларни қайд этиб ўтиш мумкин.\n1. Хизмат кўрсатиш тарифлари жуда қиммат. Одамлар бошқа ХУМШдаги тарифлар билан таққослаб, уларда анча арзон деб айтадилар.\n2. Мажбурий бадал миқдори бухгалтерияда нотўғри ҳисоблаб чиқарилган. Бунда материаллар, жорий ва капитал таъмирлаш ишларини бажариш қиймати ошириб кўрсатилади.\n3. Тўловларни вақтида тўлашга одамларнинг ё фурсати бўлмайди, ёки улар буни унутиб қўядилар. Жой мулкдори жумладан шундай баҳона қилади: «Ҳозир ёнимда пул йўқ, эртага ёки қўлимга пул тушганда тўлайман».\n4. Одамлар истамаганлари учун ҳам уларда тўловларни тўлашга рағбат бўлмайди.\nЯХШИ ГАПГА КЎНМАСА\nТўловлар тўлашда тартиб ўрнатиш учун нималар қилиш керак, деган саволга амалиётдан жўяли жавоб топиш мумкин. Бундай тажриба, хусусан, одатда битта уйдан ташкил топган ХУМШларда кўпроқ учрайди. Ана шундай ширкатларда одамларнинг ўзаро келишуви нисбатан осон, муносабатларни ўрнатиш ҳам бирмунча енгил. Ўз-ўзини бошқарув кўнгилдагидек кечади, ҳамма бадалларни ҳамма ўз вақтида тўласагина, ишлар тўлиқ бажарилиши мумкинлигини тўлов тўламаётганларга тушунтириш осон.\nБундай ХУМШларнинг раҳбарлари ишни аввало одам ўзидан бошлаши керак деб айтишади. Қўни-қўшнининг тинчлиги, фаровонлиги йўлида улар енг шимариб ишлаши зарур. Шунда одамлар кўп қаватли уйлари бошқарилиши ва хизмат кўрсатилишига, пуллар ўз ўрнида ишлатилишига ишонч ҳосил қиладилар. Тўлаган бадаллари амалий ишларда мужассам топаётганлигини кўргач, мулкдорлар тўлов ва бадалларни вақтида тўлаш орқали кўп қаватли уйлари янада яхшироқ бўлишига ҳаракат қиладилар. Ишончга эришиш, бинобарин бадаллар келиб тушишини таъминлаш учун ширкат умумий йиғилиш ўтказиб, бажарилган ҳар бир иш юзасидан ҳисобот бериб бориши, одамларни тўлаган пулларидан қанчаси харж этилгани ва қанчаси қолгани ҳақида ахборот бериш лозим демакдир.\nҚарздорлар билан боғлиқ масалаларни ҳал этишга муваффақ бўлган ширкатлар қаттиққўллик билан чора кўрилишига мойил бўлмайдилар. Ишни яхшилик билан ҳал қилинишини ўйлайдилар, холос. Улар ҳаммага бир хил муносабатда бўлишни ножоиз деб биладилар. Шу сабабли ҳам улар ўз имкониятлари доирасида тўлов тўлашдан ўзини олиб қочадиган одамлар гуруҳига нисбатан муайян таъсир чораларини кўрадилар.\nБундай ширкатларда қарздорларнинг ҳаммаси муайян тоифаларга бўлинган. Хусусан:\nқурби етса ҳам, тўлов (бадал) тўлашни хоҳламайдиганлар;\nмолиявий имконияти кўтармайдиган, кам таъминланган оилалар ва ёлғиз яшайдиган кишилар.\nБадал тўламаётганларнинг ҳаммаси учун энг кенг тарқалган таъсир чораси «омад хати» деб аталувчи мактуб йўллашдир. Бу мактуб амалдаги Уй-жой кодекси, Фуқаролик кодекси, «Хусусий уй-жой мулкдорларининг ширкатлари тўғрисида»ги Қонун (12.04.2006 йилдаги ЎРҚ-32-сон Қонун) моддаларига ҳавола қилинган ҳолда умумий мулк таъминоти учун мажбурий бадалларни вақтида тўлаш зарурлигини ашаддий қарздорларга ёзма шаклда эслатишдир. Ундан ташқари, тўлов тўланиши зарурати ҳақида оғзаки эслатиш усулидан ҳам фойдаланилади. Шу мақсадда қарздорларга телефон орқали қўнғироқ қилинади. Қарздорларнинг фамилиялари ХУМШ аъзоларининг умумий йиғилишида ошкора айтилади. Қарздорларнинг иш жойига мурожаат қилиш, судга даъво аризалари киритиш амаллари ҳам қўллаб келинмоқда.\nТўғри, ҳар иккала тараф учун тўловлар тўланмаганлиги билан боғлиқ муаммо судловга қадар таомил тартибида ҳал бўлгани маъқул. Экспертлар қарздор билан олдин суҳбат ўтказиб кўришни тавсия этадилар. Бу ишни ширкат раиси, бошқарув аъзоси ёки ижрочи директор эмас, балки юрист қилгани кўпроқ самара беради. Зотан у тўлов интизомини бузувчиларнинг эътиборини қарздорликни ундириш бўйича даъволар сўзсиз бажарилишига қаратади, тўловдан бўйин товлаб юрган одам ўзига жабр қилишини лўнда тушунтиради. Тўлов тўламаётган одам суд мажлисларида иштирок этиши учун вақт ва маблағ сарфлайди, эҳтимол адвокатга кетадиган чиқимни кўтаришига, давлат божи тўлашига, бошқа чиқимлар қилишига тўғри келар. Юрист билан ўтказилган бундай суҳбатлар тўлов интизомини бузувчиларни қарзни тўлашга рағбатлантириши, уларни инсофга келтириши мумкин.\nМутахассислар ишни яхшилик билан битириш юзасидан тавсиялар ҳам берадилар.\nТўлов тўламаётганлар билан Россияда олиб борилаётган иш тажрибасига биздаги айрим ХУМШлар қизиқиб қолдилар. Гап фалаж қилиб даволаш ҳақида бормаётир – бу усул бизда, Шарқда маъқул топилмаган. Россияда инсофли тўловчиларни рағбатлантириб бориш кенг кўламда расм бўлмоқда. Бу чора қарзларни узиш бобида қарздорлар учун жуда яхши омилдир. Мазкур усул ҳаммабоп, камчиқим, синовдан ўтган бўлиб, дуруст самара бермоқда.\nМасалан, ХУМШ аъзоларининг умумий йиғилишида бошқарув раиси энг яхши тўловчиларга фахрий ёрлиқлар топшириб, миннатдорчилик изҳор этади. Йилнинг бошларидаги йиғилишда энг яхши тўловчиларни, яъни умумий мулкни сақлаш ва асрашига мўлжалланган бадалларни вақтида ёки бўнак тарзида тўлайдиганларни рағбатлантириш ҳақида қарор қабул қилиш мумкин. Йил охирида эса «Энг инсофли тўловчи» танловини ўтказиб, ғолибларга қимматли совғалар тақдим этса бўлади. Умумий йиғилишда совға қайси маблағлар ҳисобидан сотиб олинишини ҳам белгилаб олиш мумкин. Ширкатда ортиқча пуллар бўлмайди, шу сабабли совға сотиб олиш харажатларда алоҳида кўрсатилиши ва сметада назарда тутилиши лозим. Ё бўлмаса, ширкат йил охиригача нималарнидир тежашга муваффақ бўлиб, шу тежалган пулларни энг яхши тўловчилар учун совға олишга йўллаши керак.\nБордию, ширкат таркибига кўп қаватли, бир неча уй кирса, улардан қайси бирида қарздор кам бўлса, ёки қарздор бўлмаса, шунга ёрлиқ топшириш, қолаверса, «Қарзи йўқ уй» деган унвон таъсис этиш мумкин. Режадан ташқари қандайдир ишни бажарган уйни (агар ширкат битта уйдан ташкил топган бўлса, йўлакни) мукофотлаш йўлини ҳам унутмаслик керак. Йўлакни таъмирлаш, эшик, домофон ўрнатиш, эски дераза ромларни янгилари билан алмаштириш, йўлакларга люстра ўрнатиш, манзарали расмлар илиб қўйиш шундай ишлар сирасига киради.\nМабодо уй шартнома бўйича бошқарувчи компания хизмат кўрсатишига ўтказилган бўлса, табиийки, бундай компания ҳам мажбурий бадаллар вақтида келиб тушишидан манфаатдор. Акс ҳолда у ХУМШ буюртмаси асосидаги ишни бажара олмайди. Шу сабабли ҳам булар қарздорлар билан биргаликда иш олиб боришлари лозим. Чунончи, бошқарувчи компания тўловларни тўлашда пешқадамлик қилган муайян уйни, йўлакни, айрим квартира эгаларини тақдирлаши мумкин. Уларга, айтайлик, қандайдир ишларни сийлов билан бажариш хусусида сертификат бериши мумкин. Шу йўл билан ХУМШнинг, бинобарин квартиралар мулкдорларининг маблағлари тежаб қолинади.


Швецияда ёши 9 ярим минг йил бўлган дунёдаги энг кекса дарахт топилди » Скачать музыку бесплатно новинки музыки 2016-2017\nДунёдаги энг кекса 9 ярим минг ёшли дарахт “Кекса Тжикко” деб номланган, уни профессор Леиф Кулман Сибериан Швецияда парвариш қилишда давом этмоқда. 2004 йилда Умеа Университети (Umeå University) профессори Кулман томонидан топилган, дарахтнинг ёши карбон-14 саналаштиришдан фойдаланган ҳолда аниқланган. “Музликлар даврида денгиз сатҳи бугунгига қараганда 120 метрга пастроқ бўлган ва ҳозирда Англия ва Норвегия орасидаги Шимолий Денгиз сувлари ўрнида ўша вақтда ўрмонлар бўлган. Шамоллар ва паст ҳарорат Кекса Тжиккони мана шундай кўринишга олиб келган. Катта дарахтлар шунча ёш яшаши мумкин эмас”, - дейди профессор. Manba: xabardor.uz


Грузия ҳукумати мухолифтчиларни озод қилди\nГрузия расмийлари ҳибсга олиниши тўқнашувларга сабаб бўлган мухолифат фаолларини озод қилди.\n5 май куни Грузия полицияси телевидение журналистига уюштирилган ҳужумга алоқадорликда гумон қилиб мухолифатнинг уч фаолини ҳибс этди.\nКеча тунда эса президент Саакашвили истеъфосини талаб қилаётган намойишчилар ва полиция ўртасида фаолларнинг ҳибс этилиши юзасидан тўқнашувлар рўй берди. Оқибатда 30га яқин шахс тан жароҳати олди.\nТўқнашувлардан сўнг Грузия православ черкови патриархи Илья II расмийлардан мухолифатчиларнинг озод этилишини сўраб, ушбу ҳаракат кескинликни юмшатишга хизмат қилишини билдирди.\nБундан икки кун аввал эса расмийлар Тбилиси яқинидаги ҳарбий базада давлат тўнтариши содир этиш уриниши фош этилганини билдириб, бу фитнада Россияни айблади.\nРоссия бу иддаоларни кескин рад этди.


Тошкент пропискаси бироз енгиллаштирилди, аммо… « Ўзбекистон Халқ Ҳаракати\nТошкент пропискаси бироз енгиллаштирилди, аммо…\n25 December 2017 - 19:04\nБи-Би-Си радиосининг хабар беришича, Вазирлар маҳкамаси Тошкент шаҳри ва вилоятига доимий ва вақтинчалик прописка қўйиш тартибига ўзгартириш киритган. Қарорда пропискага қўйиш учун талаб қилинадиган турли қоғозларнинг камайганини кўриш мумкин.\n“Эндиликда Тошкент шаҳрида ва Тошкент вилоятида доимий пропискага эга бўлиш учун турар жой ҳужжатлари, уй-жой мулкдорининг аризаси, никоҳ тузилганлиги ёки болалар туғилганлиги тўғрисидаги гувоҳномаларнинг нотариал тасдиқланган нусхалари талаб этилмайди”, деб ёзилади хабарда.\nВазирлар Маҳкамасининг 2017 йил 20 декабрда қабул қилинган 1001-сон қароридан маълум бўлишича, Тошкент шаҳар ва Тошкент вилоятида доимий пропискага қўйишда бир неча ҳужжатни тақдим этилиш умуман бекор қилинди.\nБекор қилинган ҳужжатлар орасида эр-хотиннинг амалда яшаган жойида уларнинг камида бир йил биргаликда яшаганлиги тўғрисида маҳалла йиғини раиси ва профилактика инспектори томонидан имзоланган маълумотнома ҳам бор.\nВақтинча пропискага қўйиш учун айрим ҳужжатларни тақдим қилиш бекор қилинган.\nПрезидент Мирзиёев олдинроқ Тошкент шаҳри ва вилоятига пропискага қўйилиши мумкин бўлган касб эгаларининг рўйхатини кенгайтирганди.\nБироқ ўзгартиришларга мувофиқ, Тошкент шаҳри ва Тошкент вилоятида доимий рўйхатда турган инсонларнинг ўз қариндошларини пропискага қўйишлари мураккаблаштирилганди.\n“Ўзбекистон Республикасининг 2011 йил 14 сентябрдаги қонуни билан тасдиқланган “Тошкент шаҳри ва Тошкент вилоятида доимий прописка қилиниши лозим бўлган шахслар – Ўзбекистон Республикаси фуқаролари тоифаларининг рўйхати изоҳи”да “рўйхатнинг 2, 3, 5, 9-12 бандларига мувофиқ, Тошкент шаҳри ва Тошкент вилоятида доимий прописка қилинган фуқароларнинг қариндошлари Тошкент шаҳри ва Тошкент вилоятида доимий прописка қилинмайди”, деб қайд этилган.\nПропискага қўйишдаги қоғозбозлик бироз енгиллаштирилган бўлса-да Тошкент пропискаси Ўзбекистон Бош қомусида кўрсатилган, фуқароларнинг мамлакат ичида эркин ҳаракатланиши ҳуқуқини қўпол бузилишига намуна бўлиб қолмоқда.\nЎзбекистон фуқаролари ўз пойтахтига келиб кетишда махсус рўйхатга туриши керак бўлган ва ушбу жараён мураккаблаштириб қўйилган икки давлатдан бири ҳисобланади.\nДиктатура ҳукм сурувчи Шимолий Корея пойтахти Пхеньянда Тошкентдаги каби прописка тизими кучли равишда сақланиб қолган.\nЎзбекистон марказий каналлари Тошкентдаги прописка тизимининг мантиқсизлиги ҳақида гапира бошлаган.\n“Ўзбекистон” каналидаги кўрсатувда адвокат Мансуржон Абдураимов Тошкентга кириб келгандан сўнг 5 кун ичида пропискага туриш тартибини савол остига олган.\nКўрсатувда иштирок этган ИИВ масъули Шавкат Нафасов фуқаронинг пойтахтга кириб келишин аниқловчи тизим йўқлигини, бироқ милиция прописка тўғрисидаги қарорни бажаришга мажбур эканлигини айтган.\nБлоггер Санжар Саид Ўзбекистонда иқтисодий ўсишга тўсиқ бўлаётган икки муаммодан бири сифатида пропискани кўтариб чиққан.\n“Пойтахтда ишчи-мутахассисларга талаб жуда юқори. Ишлаб чиқариш, қурилиш, хизмат кўрсатиш, давлат органларида иш ўринлари мавжудки вилоятликлар келиб уларга жойлашмоқда, пешона терини тўкиб, ҳалол меҳнат билан пул топаяпти. Бундай вазиятда прописка сиёсати иқтисодиётни ривожлантиришдан фақатгина тўсиши, ҳеч бўлмаганда тадбиркор вақтини олиб, асабларини бузишдан бошқага ярамайди”, – деб ёзади у.


Босния суд экпертлари ўтган ҳафта охирида Милевина қишлоғи ëнида топилган оммавий қабрни оча бошлади.\nМамлакат радиосининг Боснияда Бедарак Йўқолганлар Комиссарлигига таяниб хабар беришича¸ қабрдан Босния ва Герцоговинада 1992-95 йиллар рўй берган уруш давомида қирилган юзлаб мусулмонлар жасади топилиши мумкин.\n1992 йилда Босния серблари ҳукумат бошқарувини ўз қўлига олгач¸ мамлакат қамоқхоналарида 400га яқин босниялик мусулмон ўлдирилган эди.\nЎтган ҳафтада экспертларнинг 28 мусулмон жасадини топгани ҳақида хабар тарқатилган эди. Уларнинг ҳам мамлакатнинг Фока қамоқхонасида ўлдирилганлиги тахмин қилинмоқда.


NUR-SULTAN. Кazinform - Қозоқ хонларининг ХVII-ХIХ асрларда ёзилган мактублари Россия ташқи сиёсати архивларида сақланмоқда, деб хабар беради Кazinform.\nНур-Султан шаҳрида «Буюк дашт гвардияси» номли кўргазма очилди\nNUR-SULTAN. Kazinform – ҚР Биринчи Президенти - Елбасы кутубхонасида ҚР Қуролли кучларининг 30 йиллиги ҳамда қозоқ қаҳрамонлари Хиуаз Доспанова, Талғат Бигелдинов, Маншук Маметова таваллудининг 100 йиллигига бағишланган «Буюк дашт гвардияси» кўргазмаси очилди, дея хабар беради Kazinform.\nҚозоғистоннинг 11 шаҳрига «Шонли меҳнат шаҳри» унвонини бериш таклиф қилинди\nNUR-SULTAN. Kazinform – Россия тарих жамияти ІІ жаҳон урушидаги ғалабага беқиёс ҳисса қўшган Қозоғистон аҳоли пунктларига «Шонли меҳнат шаҳри» унвонини беришни таклиф қилди, деб хабар беради Kazinform ҚР Мудофаа вазирлиги матбуот хизматига таяниб.\nСемейлик маҳаллий тарихчилар томонидан қадимий сопол идиш ва мамонт тиши топилди\nSEMEI. Kazinform - Семейлик ўлкашунослар қурбонлик қилинган от, эски сопол идиш ва мамонт тиши қолдиқларини топди, дея хабар беради Кazinform Semeinewskz нашрига таяниб.\nҚР Давлат котиби сиёсий қатағон қурбонларини тўлиқ реабилитация қилиш бўйича комиссия йиғилишини ўтказди\nNUR-SULTAN. Кazinform – Қозоғистон Давлат котиби Ерлан Қарин Сиёсий қатағон қурбонларини тўлиқ реабилитация қилиш бўйича Давлат комиссиясининг йиғилишини ўтказди, деб хабар беради Kazinform.\nСемей яқинидан чор даври тангалари топилди\nSEMEI. Kazinform - «Прииртише» ўлкашунослик жамияти раиси Марат Сасанов бир гуруҳ қидирувчилар билан Шарқий Қозоғистон вилоятининг Семей шаҳри яқинидаги Эски қалъа ҳудудидан металл детектор ёрдамида тангалар ва антиқа буюмлар топди. Бу ҳақда Kazinform хабар беради.\nҚозоғистонлик 72 ёшли қария мамлакат бўйлаб марафонга чиқди\nULYTAU. Кazinform - «Улитау» миллий тарихий-маданий ва табиий музей-қўриқхонаси ходими, меҳнат фахрийси Сарсенбай Қотирашов Қозоғистоннинг бепоён даштларини кезиб ўтади, деб хабар беради Kazinform мухбири.\nҚасим-Жомарт Тоқаев Франция Президенти билан телефон орқали мулоқот қилди\nNUR-SULTAN. Kazinform – Франция томонининг ташаббуси билан Давлат раҳбари Қасим-Жомарт Тоқаев Франция Президенти Эммануэль Макрон билан телефон орқали мулоқот қилди, деб хабар беради Kazinform Ақордага таяниб.\nВенгриядаги отлар тарихига бағишланган кўргазмада Ботай маданияти намойиш этилди\nBUDAPEST. Kazinform - Будапештда Венгрия табиий тарих музейи ва Венгрия - Турон халқаро жамғармаси ҳамкорлигида йилқичилик тарихи ва эволюциясига бағишланган кўргазма очилди. Тадбирда Қозоғистоннинг Венгриядаги Элчиси Жанибек Абдрашов, соҳа мутахассислари, олимлар ва дипломатлар иштирок этди. Бу ҳақда Kazinform Халқаро жамғарма матбуот хизматига таяниб хабар беради.\nАнқарада Қозоғистон ва Туркия тарихчилари конгресси бўлиб ўтди\nANKARA. Кazinform - Туркия пойтахтида халқаро қозоқ тарихи, маданияти ва тили конгресси бўлиб ўтди, деб хабар беради Кazinform мухбири.


Сўхликларга Ватан бироз яқинроқ бўлди - 02.04.2021, Sputnik Ўзбекистон\nБугун “Сўх” анклавида катта байрам - Фарғона вилоятининг Риштон туманигача яқин йўл очилмоқда.\nБугун “Сўх” анклавида катта байрам - Фарғона вилоятининг Риштон туманигача яқин йўл очилмоқда. Ушбу муносабат билан ўтказилган тантаналарда Фарғона вилояти ҳокими Хайрулла Бозоров ва Қирғизистон президентининг Баткен вилоятидаги махсус вакили Омурбек Суваналиев иштирок этмоқда. Энди Сўх аҳолиси Ўзбекистонгача 80км ўрнига 19 км юради. Янги чегара назорат пункти орқали ҳозирча фақат енгил автомобиллар, микроавтобуслар ва сиғими 20 кишигача бўлган автобуслар ўтказилмоқда. Ўзбекистоннинг ушбу анклавига қисқа йўл икки давлат президентлари - Шавкат Мирзиёев и Садыр Жапаров эришган келишув туфайли очилди. Март охирида Ўзбекистон ва Қирғизистон барча ўзаро ҳудудий тортишувларни ҳал қилишди.\nмултимедиа, видео, сўх тумани, чегаралар очилиши\n21:28 02.04.2021 (янгиланди: 10:20 04.04.2021)\nВатан бироз яқинроқ бўлди - Сўх анклавига узоқ кутилган йўл очилди. Батафсил видеолавҳамизда томоша қилинг.\nУшбу муносабат билан ўтказилган тантаналарда Фарғона вилояти ҳокими Хайрулла Бозоров ва Қирғизистон президентининг Баткен вилоятидаги махсус вакили Омурбек Суваналиев иштирок этмоқда.\nЭнди Сўх аҳолиси Ўзбекистонгача 80км ўрнига 19 км юради. Янги чегара назорат пункти орқали ҳозирча фақат енгил автомобиллар, микроавтобуслар ва сиғими 20 кишигача бўлган автобуслар ўтказилмоқда.\nЎзбекистоннинг ушбу анклавига қисқа йўл икки давлат президентлари - Шавкат Мирзиёев и Садыр Жапаров эришган келишув туфайли очилди.\nМарт охирида Ўзбекистон ва Қирғизистон барча ўзаро ҳудудий тортишувларни ҳал қилишди.


Хитой компанияси 2,5 минг ишчисини Испанияга олиб боради\n20:18 / 04.05.2016\nХитойнинг Tiens Group корпорацияси ўз ходимларига Испанияда жамоавий саёҳат уюштирди. 2,5 минг нафар ишчи Мадрид ва Барселонада бир ҳафта дам олади. Бу ҳақда EuroWeekly хабар бермоқда.\nTiens Group ходимлари Мадридга 4 май куни 20та рейсда етиб келади. Улар Испания пойтахтида 8 майга қадар бўлади, кейин икки кунга Барселонга йўл олади.\nХитойдан ташриф буюрувчилар учун меҳмонхоналарда 1650та номер банд этилган. Саёҳатчиларга 70та автобус хизмат кўрсатади. Бундан ташқари, Мадрид ва Барселона ўртасида ҳаракатланиш учун компания тўртта AVA тезюрар поездларини ижарага олди.\nФирма ушбу дам олиш саёҳатини ташкил этиш учун етти миллион евродан ортиқ маблағ сарф этди.\nTiens Group 2015 майда ҳам ўз ходимлари учун хорижда тўрт кунлик корпоратив уюштирган. Ўшанда корпорация ходимларидан 6,4 минг нафари Францияда дам олган. Улар Лазур қирғоқларига 84та самолётда етиб олган ҳамда Канн ва Монако орасидаги 79та меҳмонхонага жойлашганди.\nTiens Group 1995 йили Хитойда ташкил этилган. Компания био фаол қўшимчалар ва массажёрлар ишлаб чиқариш билан шуғулланади.\nсаёҳат ходим корпорация\nРуминиядан Мўғулистонгача 4 ойлик пиёда саёҳат фотожамланмасидан Ўзбекистон ҳам жой олди\nХалтадаги пуллар ва 40 даража иссиқда чой. Ўзбекларнинг эртакнамо ҳаёти ҳақида ҳақиқатлар


ЕТТБ 2015 йилда Тожикистон иқтисодиёти 5 фоизга қадар сустлашишини башорат қилди\n2016 йилда эса ЕТТБ республика ЯИМ кўрсаткичининг 4,5 фоиз даражада ўсишини башорат қилмоқда. Умуман, ҳисоботда жорий йилда Марказий Осиёда иқтисодий ўсишнинг секинлашиши кузатилишини келтириб ўтилган.\nМинтақа бўйича 2015 йилдаги ўртача ўсиш кўрсаткичи 3,8 фоиз, 2016 йилда эса 3,9 фоизга етиши кутилмоқда. 2014 йилдаги Марказий Осиё давлатлари ялпи миллий маҳсулотининг ўртача ўсиш даражаси 6 фоизни ташкил этган эди.\nЕТТБ ҳисоботида қайд этилишича, иқтисодий ўсишнинг секинлашувига иккита асосий омил сабаб бўлмоқда: Россия иқтисодиётининг сустлашуви ва хомашё маҳсулотлари нархининг арзонлашуви.\nЕТТБ прогнозига кўра, Қирғизистонда 2015 йилда ЯИМ 5 фоиз, Қозоғистонда – 1,2 фоиз, Туркманистонда – 8,5 фоиз ва Ўзбекистонда – 7,5 фоиз даражасида ўсади.